13 Roma-ri guichon chique chi cambel-tzij; roma guetzuhun y manek diquitzet ta,\ny diquiya quixiquin manek dicacaxajta, ni man dikax ta chiquivech. 14 Que-ca-re\nchititaker-na rixbitejcan roma ri Isaías, chi dubij: Chi acaxabel xtivacaxaj, ...\nRi cambel-tzij 2 Y xerutijola chi cambel-tak-tzij jani-la je ruvech, y dubij chupan ri\nrutijobal: 3 Tivacaxaj: Titzu, jun ticonel xbejopin trígo: 4 Y xculvachitej tok dijopin,\nchaka xeka-can chuchi bey; y xepe ri ajxictak chicop, y xequitej. 5 Y chaka chic ...\nRachbilan di Caca Retal-tzij. Pa Chabel español. S. MARCOS 12 S. MARCOS 12\na Lv. 19.18. b Dt. 25. 5. Ri itzel tak chukari Itata rico chila chicajducuy imac chuka\nrix. 26 Vi ca rix manek guixcuyun ta, chuka manek xtucuy ta imac ri Itata rico ...\nPáblo xukejela-el ri ala, xuket-el-tzij chi manjun achokche tubij-vi ri\nxorubijC31Il23 Y xeroyoj cahi capitán, xubij chique: Quehibana utzil cahi ciénto\nsoldádos, y oxcal riquin lajuj aj rij quiej y cahi ciénto aj-lánza richin tiquichapa\nquibey pa ...\n14 Man riquin-vi rí, xkaton-tzij ri camic ca riquin-pe Adam ca riquin Moisés, y\nchuka pa quivi ri man xemacun ta achihel rubaniquil ri rukajoj-tzij ri Adam;\nriachique ruvachibel ri dipe-na-vi. 15 Y xa man achihel tari chahoj, queri achique


Ri C'ac'ac' Testamento pa Kach'abel SAN MARCOS 9\n1 Y chuka' ri Jesús xubij c'a chique ri yec'o riq'ui: Can tiwac'axaj c'a re xtinbij chiwe, chi yec'o nic'aj chiwe riyix ri yec'o wawe' ri ma xquecom ta na, xquecom pero c'a ya tek quitz'eton chic na ca* ri rajawaren ri Dios petenak† riq'ui ruchuk'a', xcha' ri Jesús.\n2 Y tek k'axnek chic c'a waki' k'ij, ri Jesús xerucha' ri Pedro, ri Jacobo y ri Juan, riche (rixin) chi xeruc'uaj chi ye oxi' c'a pa ruwi' jun nimajuyu'.‡ Y ri Jesús xjalatej c'a ruwachbel chiquiwech ri ye oxi' rudiscípulos. 3 Y chuka' ri rutziak can xjalatej ri yetzu'un. Can sibilaj rusakil xuben, can achi'el ri chumatef ri nika,§ y hasta nitz'itz'an. Y majun c'a jun aj ch'ajoy tziek ri nicowin ta nuben queri' rusakil chare jun tziek. 4 Y xebec'ulun c'a pe ye ca'i' achi'a', ri Elías rachibilan ri Moisés, y xquichop tzij riq'ui ri Jesús. 5 Y yac'ari' tek ri Pedro xubij apo chare ri Jesús: Tijonel, xa utz kabanon chi yojc'o wawe'. Tikabana' oxi' tak ca'aj, jun awuche (awixin) riyit, jun riche (rixin) ri Moisés, y queri' chuka' ri jun chic riche (rixin) ri Elías, xcha' chare ri Jesús.\n6 Ri Pedro quec'ari' xubij apo y ma retaman ta achique ruma tek xch'o apo. Xa ch'obon ma ch'obon ri xerubila' apo, ruma chi ye oxi' quixibin qui'. 7 Y yac'ari' tek xpe jun sutz'* ri xuben muj pa quiwi'. Y chupan c'a ri sutz' ri' c'o jun ch'abel xquic'axaj ri xubij: Yare' ri Nuc'ajol† y can sibilaj nwajo', can ya c'a Riya' tiwac'axaj, xcha' ri ch'abel ri'.\n8 Y tek ri discípulos xetzu'un chic c'a apo, xquitz'et chi xa majun chic c'o riq'ui ri Jesús. Xa ruyon chic c'o ca.\n9 Y tek riye' ye xulan c'a pe chuwech ri juyu', ri Jesús xuchilabej chique ri rudiscípulos chi majun achoj chare tiquitzijoj wi ri xquitz'et, utz niquitzijoj pero c'a ya tek ri C'ajolaxel c'astajnek chic pe chiquicojol ri caminaki'; c'a yac'ari' tek utz niquitzijoj.‡\n10 Y riye' can ma xquitzijoj ta c'a ri achique xquitz'et, pero niquic'utula' c'a chiquiwech chi achique ri xrajo' xubij ri Jesús riq'ui ri ch'abel tek xubij chi xtic'astej pe chiquicojol ri caminaki'. 11 Y ri ye oxi' discípulos xquibij c'a chare ri Jesús: ¿Achique c'a ruma tek ri aj tz'iba' niquibij chi nabey c'o chi nipe ri Elías,§ y c'ac'ari' nipe ri Cristo? xecha' chare.\n12 Y ri Jesús xubij c'a chique: Kas kitzij wi chi ri Elías nipe nabey y nuben c'a ruchojmil ronojel ri rajawaxic chi nichojmirisex. ¿Y achique nibij riyix? ¿Ma xtibanatej ta chuka' cami ri tz'ibatal ca chuwij riyin ri C'ajolaxel ri xinalex chicojol chi c'o chi nk'axaj q'uiy tijoj pokonal* y can majun nuk'ij xtiban chuwe?† 13 Pero riyin nbij c'a chiwe chi ri Elías‡ ri' xpe yan. Y sibilaj q'uiy pokon ri xquiben el chare. Can achique ri xcajo' xquiben el chare, can queri' wi xquiben. Can achi'el ri ye tz'ibatajnek ca chrij, xcha' ri Jesús chique.\nTek ri Jesús xuc'achojsaj jun c'ajol ri c'o jun itzel espíritu riq'ui\n14 Y tek ri Jesús ye rachibilan ri ye oxi' rudiscípulos xapon quiq'ui ri nic'aj chic discípulos, Riya' xutz'et c'a chi sibilaj ye q'uiy winek ri quimolon qui' chiquij, y chuka' ca'i' oxi' aj tz'iba' ri quichapon qui' riq'ui ch'abel quiq'ui ri discípulos. 15 Quinojel can xu (xe) wi c'a xquitz'et chi petenak ri Jesús, can xquimey. Y xequicot, y chanin xebe y xquiya' rutzil ruwech. 16 Y ri Jesús xuc'utuj c'a chique: ¿Achoj pa ruwi' c'a ichapon wi iwi' quiq'ui riye'? xcha' chique.\n17 Y jun c'a chique ri winek xuchop apo rubixic chare ri Jesús: Tijonel, riyin nc'amon c'a pe ri nuc'ajol awuq'ui, ruma c'o jun itzel espíritu riq'ui. Y re itzel espíritu re', rumemurisan. 18 Y tek nuchop, xabacuchi (xabachique) ta na c'o wi, nuch'akij pan ulef, niwoko pa ruchi', y nukach'ach'ej rey. Sibilaj chuka' rucajman chic ruma re quere' ruc'ulwachin. Y rumari' xinc'utuj utzil chique re adiscípulos chi tiquelesaj el re jun itzel espíritu re' riq'ui re nuc'ajol, y xa ma ye cowinek ta,§ xcha' chare ri Jesús.\n19 Y ri Jesús yac'ari' tek xubij chique: Riyix winek ri yixc'o chuwech re ruwach'ulef, can majun chiwe ri cukul ta ruc'u'x riq'ui ri Dios. ¿Riyix nich'ob chi riyin can ronojel k'ij xquic'oje' iwuq'ui y man c'a xquitane' ta chi yixincoch'? Tic'ama' c'a pe ri c'ajol wawe', xcha' ri Jesús.\n20 Y xuc'uex c'a apo ri c'ajol chuwech ri Jesús. Pero tek ri itzel espíritu xutz'et ri Jesús, riq'ui ruchuk'a' xuyicaj* ri c'ajol y xuch'akij pan ulef. Y ri c'ajol nubolkotila' c'a ri' y niwoko ruchub (ruc'axej) pa ruchi'. 21 Y ri Jesús xuc'utuj c'a chare ri rutata' ri c'ajol: ¿Janipe' chic tiempo ruc'ulwachin pe quere' re c'ajol re'? xcha' ri Jesús. Y ri tata'aj xubij: Can c'a co'ol tek quere' ruc'ulwachin pe. 22 Can q'uiy c'a mul ruc'akon pa k'ak' y pa tak ya' riche (rixin) chi nucamisaj. Pero wi riyit yacowin nato', tajoyowaj c'a kawech; y kojato' c'a. Queri' xubij ri tata'aj chare ri Jesús.\n23 Y ri Jesús xubij chare ri tata'aj: Wi riyit yacowin nacukuba' ac'u'x wuq'ui chi yicowin nto' ri ac'ajol, can xtibanatej wi ri achi'el nawajo'.† Pero ri' awuq'ui riyit c'o wi, ruma jun winek ri can nucukuba' ruc'u'x wuq'ui tek c'o ri nuc'utuj, can nibanatej wi ri achique ri nrajo', xcha' ri Jesús chare.\n24 Y ri rutata' ri c'ajol can riq'ui ruchuk'a' xch'o y xubij: Ncukuba' nuc'u'x awuq'ui. Y chuka' can quinato' riche (rixin) chi queri' más ta xtincukuba' nuc'u'x‡ awuq'ui, xcha'.\n25 Tek ri Jesús xutz'et chi sibilaj ye q'uiy winek ri yetajin niquimol apo qui', ri más utz xuben ya ri xchapon chare ri itzel espíritu. Riya' xubij c'a chare: Riyit ri abanon chare re c'ajol re' chi ma nac'axan ta y amemurisan, catel el,§ y ma catzolin ta pe chic riq'ui, xcha' chare.\n26 Y ri itzel espíritu nurek ruchi', xel el riq'ui ri c'ajol ri'. Y xuyicaj ca. Y ri c'ajol ri' xc'oje' ca pan ulef, achi'el jun caminek. Y rumari' ye q'uiy winek xquibij chi xcom. 27 Pero ri Jesús xuchop ruk'a' ri c'ajol ri' y xuyec anej. Y can yac'ari' tek xbeyacatej pe.\n28 Y tek ri discípulos yec'o chic pa jay quiyon riq'ui ri Jesús, xquic'utuj c'a chare: ¿Achique ruma tek riyoj ma xojcowin ta xkelesaj el ri itzel espíritu?* xecha' chare.\n29 Y ri Jesús xubij c'a chique: Re jun ruwech itzel espíritu re' ntel, pero wi riyix niben orar y ma yixwa' ta tek niben ri oración ri', xcha' chique.\n30 Y tek riye' ye elenak chic pe chiri', xek'ax ri pa Galilea. Pero ri Jesús ma xrajo' ta chi ninabex chi Riya' nik'ax chiri'. 31 Ruma Riya' nrajo' c'a chi c'o ri niquetamaj ca ri rudiscípulos, y rumari' Riya' xuchop chic c'a rubixic chique: Riyin ri C'ajolaxel ri xinalex chicojol, can xquijach wi pa quik'a' ri winek† y xquinquicamisaj.‡ Yac'a tek xa yin caminek chic, pa rox k'ij xquic'astej pe.§\n32 Yac'a ri discípulos xa ma xk'ax ta chiquiwech ri xbix chique ruma ri Jesús. Y niquixibij c'a qui' niquic'utuj chare chi achique ri xubij chique.\nTek ri Jesús xubij achique ri c'o más ruk'ij\n33 Y ri Jesús ye rachibilan ri rudiscípulos xapon ri pa tinamit Capernaum. Y tek c'o chic pa jay, Riya' xuc'utuj chique ri rudiscípulos: Y riyix ¿achique c'a ri nich'ojila' chiwech tek yoj petenak pa bey? xcha' chique.\n34 Yac'a ri discípulos ma xek'ajan ta apo chuwech ri Jesús, ruma tek ye petenak pa bey, xa xquich'ojila' c'a chiquiwech chi achique ri más nim ruk'ij chique riye'.* 35 Y ri Jesús xtz'uye' c'a ka. C'ac'ari' xerusiq'uij (xeroyoj) apo chi ye cablajuj rudiscípulos y xubij c'a chique: Wi c'o jun nrajo' chi ya riya' ri nabey y c'o ta ruk'ij, nic'atzin chi tuna' ka ri' chi riya' xa majun ruk'ij y tuch'utinirisaj ri', querunimaj y querilij quinojel.†\n36 Y ri Jesús xberuc'ama' c'a pe jun ti ac'al y xuya' chiri' pa quinic'ajal.‡ C'ac'ari' xuch'elej; y Riya' xubij c'a chique ri rudiscípulos: 37 Ri can pa nubi' riyin nuc'ul jun ac'al, jun ac'al ri achi'el re', ma xu (xe) ta wi xtuc'ul ri ac'al, xa can xquiruc'ul chuka' riyin. Y ri xquic'ulu c'a riyin, ma xu (xe) ta wi riyin ri xquiruc'ul, xa can xtuc'ul chuka' ri yin takayon pe.§\nRi ma yojquetzelaj ta, can kachibil c'a ki' quiq'ui\n38 Y ri Juan xubij c'a pe chare ri Jesús: Tijonel, riyoj c'o jun achi katz'eton ca. Y pan abi' riyit yerelesala' itzel tak espíritu. Pero ruma xa ma kachibil ta, xkak'il ca,* xcha' chare ri Jesús.\n39 Yac'a ri Jesús xubij: Ma tik'il ta chic. Ruma majun jun winek ri pa nubi' riyin yerubanala' wi milagros, y c'a ta ri' xticowin xquerubij itzel tak tzij chuwij, ma que ta ri'. 40 Ruma ri ma yojquetzelaj ta, can ye kachibil wi c'a ri'. 41 Y xabachique c'a ri utz yixrutz'et ruma wuq'ui riyin ri Cristo yixc'o wi, astape' xa jun vaso raxya' ri nuya' chiwe, can kitzij c'a nbij chiwe chi can c'o rajel ruq'uexel ri xtuc'ul.†\nJuyi' oc ruwech ri winek ri nibano chare jun ralc'ual ri Dios chi nitzak pa mac\n42 Wi c'o ta jun co'ol ri yirunimaj y nipe ta jun winek y nuben chare ri jun co'ol ri' chi nitzak pa mac, ri winek ri xbano ri pokon ri', nimalaj ruc'ayewal nipe pa ruwi'. Rumari' xa utz na juba' chi ximon ta el jun nimalaj ca' chukul y nbec'ak ca pa mar,‡ que chuwech ri nuben chare jun co'ol chi nitzak pa mac. 43 Xa rumac'ari' wi xa jun chique ri ak'a' ri nibano chawe chi yamacun, más ta utz chi nachoy el.§ Ruma xa más utz chi xaxu (xaxe) wi jun ak'a' c'o y yatoc chupan ri c'aslen riche (rixin) xtibe k'ij xtibe sek, que chuwech ca'i' ta ak'a' c'o y xa yabe chupan ri tijoj pokonal; chupan ri k'ak' ri ma nichuptej ta, 44 ri acuchi (achique) ri quijutil riye' xa ma yecom ta, y ri k'ak' chuka' can ma nichuptej ta.* 45 Y xa ta jun awaken ri nibano chawe chi yamacun, más ta utz chi nachoy el. Ruma más utz chi xaxu (xaxe) wi jun awaken c'o y yatoc chupan ri c'aslen riche (rixin) xtibe k'ij xtibe sek, que chuwech c'o chi ca'i' awaken y xa pa k'ak' ri majun bey xtichuptej ta ri yatbec'ak wi ca, 46 ri acuchi (achique) ri quijutil riye' xa ma yecom ta, y ri k'ak' chuka' can ma nichuptej ta. 47 Y xa ta jun runak' awech ri nibano chawe chi yamacun, tawelesaj el.† Ruma más utz chi xaxu (xaxe) wi jun runak' awech c'o y yatoc chila' pa rajawaren ri Dios, que chuwech ca'i' ta runak' awech c'o y xa pa k'ak' yatbec'ak wi ca, 48 ri acuchi (achique) ri quijutil riye' xa ma yecom ta, y ri k'ak' chuka' can ma nichuptej ta.\n49 Can ronojel wi c'a chicop ri yecamisex y ri yetzuj (yesuj) chuwech ri Dios, yetz'amix riq'ui atz'an.‡ Queri' chuka' quinojel winek xquetz'amix, pero ma riq'ui ta chic atz'an, xa riq'ui k'ak'. 50 Ri atz'an jabel. Y wi ta ri atz'an niq'uis ta el ri ratz'amil, ¿achique ta c'a rubanic niban chare riche (rixin) chi queri' nitzolin ta chic pe ri ratz'amil? Rumari' riyix tichajij ri ic'aslen, riche (rixin) chi queri' ma yixoc ta achi'el ri atz'an ri ma natz'amin ta chic, y chuka' can ta c'o uxlanibel c'u'x chicojol chi'iwonojel.§ Queri' xubij ri Jesús.\n* 9:1 Mt. 16.28; Lc. 9.27. † 9:1 Lc. 22.18. ‡ 9:2 Mt. 17.1; Lc. 9.28. § 9:3 Dn. 7.9; Mt. 28.3. * 9:7 Ex. 40.34. † 9:7 He. 1.1, 2; 2 P. 1.17. ‡ 9:9 Mt. 17.9. § 9:11 Mal. 4.5; Mt. 17.10. * 9:12 Gn. 3.15; Zac. 13.7. † 9:12 Sal. 22.6; Is. 50.6; 53.2; Dn. 9.26; Lc. 23.11. ‡ 9:13 Mt. 11.14; 17.12; Lc. 1.17. § 9:18 Mt. 17.16; Lc. 9.40. * 9:20 Mr. 1.26; Lc. 9.42. † 9:23 Mt. 17.20; Lc. 17.6; Jn. 11.40; Hch. 14.9. ‡ 9:24 Lc. 17.5. § 9:25 Hch. 10.38; 1 Jn. 3.8. * 9:28 Mt. 17.19. † 9:31 Lc. 9.44. ‡ 9:31 Jn. 3.14. § 9:31 Mt. 17.22, 23; Mr. 8.31; Jn. 2.19; 10.17, 18; Hch. 2.23, 24. * 9:34 Pr. 13.10; Mt. 18.1; Lc. 9.46. † 9:35 Mt. 20.26, 27; Mr. 10.43. ‡ 9:36 Mt. 18.2. § 9:37 Mt. 10.40; Lc. 9.48. * 9:38 Nm. 11.27-29; Lc. 9.49. † 9:41 Mt. 10.42. ‡ 9:42 Mt. 18.6; Lc. 17.1, 2. § 9:43 Mt. 5.30; 18.8; Col. 3.5; He. 12.1. * 9:44 Is. 66.24; 2 Ts. 1.9. † 9:47 Ro. 8.13; Ga. 5.24. ‡ 9:49 Lv. 2.13. § 9:50 Ro. 12.18.


Juan 1 Re C'ac'a Testamento pa Kach'abal | The New Bible.com\n1Re Cristo xoc ancha'l yoj re yoj vinak 1Re Cristo jare' re Ch'abal#Ap 19.13 re nisekresan chin re Dios. Tak xtiquir-pa ronojel, can c'o-va reja'. Reja' can c'o-va riq'uin re Dios#Jn 10.30 y reja' chuka' can Dios-va.#Fil 2.6 2Reja' can c'o-va-pa riq'uin re Dios tak xban re ruch'ulef. 3Y roma chuka' re Cristo tak c'o ronojel.#1 Co 8.6Col 1.1516 Roma re Dios pa ruk'a' reja' xuya-va chin xuban ronojel cosas.#He 1.2 4Riq'uin reja' c'o-va re c'aslen.#Jn 8.12Jn 11.251 Jn 5.11 Y re c'aslen re', jare' re sakil quichin re vinak. 5Y re jun sakil re', nusekresaj re quic'aslen re vinak re jec'o pa k'oko'm. Y re k'oko'm chin re c'aslen re', can man nitiquir-ta nuchup re jun sakil re'. 6Y xc'ue' jun ache re xtak-pa roma re Dios,#Mal 3.1 y re' ja re Juan Bautista. 7Re Juan Bautista xpa chin xutzijoj re Cristo re sakil, chin quire' conojel vinak tiquinimaj re nuya' rutzijol reja' chique. 8Y mana-ta reja' re sakil.#Hch 13.25 Reja' xaxe chin xuya' rutzijol re sakil re'. 9Y jare' tak xbeka re sakil re' chach re ruch'ulef. Jare' re katzij sakil re nisekresan quichin re vinak.#Is 49.6 10Can xbeka-va chach re ruch'ulef re banon roma reja',#1 Co 8.6 pero re jec'o chach re ruch'ulef, xa man xquitamaj-ta rach tak xbeka. 11Can chupan-va re ruch'ulef chin reja' xbeka-va, pero re vinak re je richin reja', xa man xquic'ul-ta. 12Jac'a re xe'c'ulu y xe'niman richin, can xuban chique che xe'oc rajc'ual re Dios.#Ro 8.15Ga 3.26 13Re vinak re xe'oc rajc'ual re Dios can xa'lax-va chic,#Jn 3.367 pero man ancha'l-ta tak xa'lax riq'uin re quite', tak xa ja re te'ej-tata'aj xe'jovan che xalax re ac'ual. Roma re c'ac'a alaxbal jare' re nurayij re Dios, y mana-ta re nurayij jun ache. 14Y re Cristo re Ch'abal re nisekresan chin re Dios, xbeka chach re ruch'ulef y can xoc chuka' ancha'l yoj re yoj vinak.#Ro 1.3Col 2.9He 2.14 Y xkatz'at che can xe-va reja' re Ruc'ajol re Dios, roma c'o ruk'ij#Is 40.5 y camas otz runa'oj kaq'uin y can xe-va re katzij ch'abal c'o riq'uin. 15Y re Juan Bautista can xuya-va rutzijol re Cristo. Can riq'uin ruchuk'a' tak xubij: Jare' re ntzijon chiva, tak ximbij che re xte'ka chuij can yen, jare' re más c'o ruk'ij que chinoch yen. Y can c'o-va tak yen c'amaje-na quinalax chach re ruch'ulef, xcha' re Juan. 16Can konojel c'a yoj re kaniman chic re Cristo#Ef 1.6 kac'ulun re utzil. Can man xe-ta c'a jun bey re ruyi'om-pa chaka, xa can ruc'amom-pa-ri' re utzil re ye'ruya-pa chaka. 17Re Dios jac'a re Moisés re xucusaj chin xuya' re ley. Pero chin che xbeka re utzil#Ro 5.21 y re katzij,#Jn 14.6 ja re Jesucristo re xucusaj. 18Can man jun vinak re tz'eteyon chin re Dios,#Ex 33.20 xa can xe re Ruc'ajol re tz'eteyon richin. Re Dios xa can xe c'a jun Ruc'ajol c'o#1 Jn 4.9 y camas nrajo'. Y jare' re xbesekresan-ka re Dios chakavach vova' chach re ruch'ulef.Re Juan Bautista nubij che mana-ta reja' re Cristo 19Y re achi'a' c'o quik'ij chakacojol yoj re yoj israelitas chire' pa tenemit Jerusalén, jec'o achi'a' re xe'quitak-a riq'uin re Juan Bautista. Xe'quitak-a sacerdotes y achi'a' re nibex levitas chique, chin che xbequic'utuj cha re Juan Bautista che tubij vo xa ja reja' re Cristo re bin che nitak-pa roma re Dios. 20Y re Juan Bautista choj xubij: Mana-ta yen re Cristo.#Jn 3.28 21Y c'are' re achi'a' re je'takon-a, xquic'utuj chic cha: ¿Yat anchique c'a rat c'a? ¿O xa ja rat re Elías re rusamajel re Dios re xc'ue' ajuer can, re xbex profeta cha? xe'cha' cha.Pero re Juan Bautista xubij chique: Mana-ta yen.C'are' re achi'a' re' xquic'utuj chic jun bey cha re Juan Bautista: ¿Ja rat re profeta re bin che nipa?#Dt 18.15Jn 6.14 xe'cha' cha.Pero re Juan Bautista xubij: Mana-ta yen. 22Y c'are' re achi'a' re' xquic'utuj cha: ¿Yat anchique c'a rat c'a? Roma yoj nakajo' nakatamaj-a yat anchique rat, y jare' re nakabij chique re je'takayom-pa kachin. Tasekresaj c'a-avi' chakavach, xe'cha'. 23Y reja' xubij chique re achi'a' re': Ja yen re jun ache re yi'on can nutzijol roma re Isaías re rusamajel re Dios re xc'ue' ajuer can, re xbex profeta cha. Y jare' re xutz'ibaj can reja': Xtic'ue' c'a jun ache chupan jun lugar re anche' manak vinak re nibex desierto cha, y ja reja' re xtitzijon re ruch'abal re Dios chiquivach re vinak re xque'bapon riq'uin. Y xtubila' chique: Tichojmersaj rubey#Is 40.3 re ic'aslen, roma re Ajaf xa can nipa-yan, xcha' re Juan. 24Y re achi'a' re xe'bapon riq'uin re Juan, ja re achi'a' re je'takon-a coma re fariseos. 25Y re achi'a' re' xquic'utuj chic cha re Juan: ¿Anchique roma rat ya'ban bautizar re vinak? Tak xa mana-ta rat re Cristo, y mana-ta chuka' rat re Elías y mana-ta rat re profeta re bin che nipa, xe'cha' re achi'a' re' cha re Juan. 26Y re Juan xubij chique: Yen riq'uin ya' ye'mban bautizar#Mt 3.11 re vinak, pero chi'icojol yex c'o Jun re xte'ka re man itaman-ta rach, 27y reja' chuij can yen xte'ka-va, pero ja reja' re más c'o ruk'ij que chinoch yen, mare' yen can man ruc'amon-ta che ninsol re ximibal-rach re ruxajab. 28Y ronojel re', ja chupan re jun lugar rubini'an Betábara xbanataj-va, re lugar re' c'o-apo juc'an ruchi' re rakan-ya' Jordán, re anche' ye'ruban-va bautizar re Juan.Ja re Jesús nilisan quimac re vinak 29Y pa ruca'n k'ij tak re Juan Bautista xutz'at che choj pitinak re Jesús riq'uin, xubij: Ja xbeka re ache re nibex ru-Cordero#Is 53.71 P 1.19Ap 5.6 re Dios cha. Reja' takom-pa roma re Dios, chin nulisaj quimac#1 Co 15.3Ga 1.4He 1.3He 9.281 P 2.241 Jn 2.2Ap 1.5 re vinak re jec'o chach re ruch'ulef. 30Y jare' re nbin chiva, tak ximbij che chuij yen xte'ka jun ache re c'o más ruk'ij que chinoch yen, y can c'o-va tak yen xinalax chach re ruch'ulef.#Jn 1.15 31Y yen man ntaman-ta anchique che ache reja'. Pero chin che nisekresas chiquivach re nuvinak israelitas, mare' tak ximpa chubanic bautizar riq'uin ya'. 32Y re Juan can xusekresaj chuka' y xubij: Yen can xintz'at re Espíritu Santo tak xka-pa chila' chicaj ancha'l jun paloma y xbec'ue-ka pa rue' reja'.#Mt 3.16 33Y yen man ntaman-ta anchique re Jun re'. Pero re Dios re ya'yom-pa re jun samaj re' chua, can rusekresan-va chic chinoch che tak xtintz'at che nika-pa re Espíritu Santo y ne'c'ue-ka pa rue' jun ache, jare' re nibano bautizar riq'uin re Espíritu Santo#Jn 20.22Hch 1.15 y man riq'uin-ta ya'. 34Vocame xintz'at-yan. Y mare' ninya' rutzijol che ja reja' re Ruc'ajol re Dios.#Mt 14.33Jn 1.49Je ca'e' chique re ye'tzekelben chin re Juan xe'tzake-a chij re Jesús 35Y pa ruca'n k'ij, re Juan y je ca'e' chique re ye'tzekelben richin, jec'o chic jun bey chire'. 36Y jare' tak reja' xutz'at che re Jesús nak'ax chire'. Reja' xubij: Titzu', ja ache la' re nibex ru-Cordero re Dios cha. 37Y re je ca'e' re ye'tzekelben chin re Juan, tak xquic'axaj re xubij, reje' xe'ba chij re Jesús. 38Y tak re Jesús xtzu'un can chij, xe'rutz'at re je ca'e' achi'a' re' che je'tzakatal chij, mare' reja' xuc'utuj chique: ¿Andex nicanoj?Y reje' xquibij cha re Jesús: Yoj nakajo' nakatamaj anche' c'o-va avachoch rat Rabí. Re ch'abal Rabí ndel che tzij Maestro. 39Y re Jesús xubij chique: Jo', y te'itz'eta'.Y reje' can xe'bo-va y xbequitamaj can anche' c'o-va re rachoch. Y xe'c'ue-ka riq'uin re jun k'ij re', roma c'o la'k a las cuatro re tak'ak'ij che'. 40Re jun chique re je ca'e' re xe'c'axan re andex xubij re Juan Bautista ja re Andrés ruch'alal re Simón Pedro. 41Y c'are' re Andrés nabey xbo'rcanoj re Simón re ruch'alal y xbo'rbij cha: Kataman chic anchique re' re Mesías. Y re ch'abal Mesías ndel che tzij Cristo. 42C'are' re Andrés xuc'uaj re Simón re ruch'alal riq'uin re Jesús. Y tak re Jesús xutz'at, xubij cha: Ja rat re Simón ruc'ajol re Jonás. Vocame xtabini'aj chuka' Cefas. Y re be'aj re' ndel che tzij Pedro.Re Jesús xch'o riq'uin re Felipe y re Natanael 43Jac'a re pa ruca'n k'ij, re Jesús can runojin-va che niba pa Galilea. Y chupan re k'ij re' re Jesús xbo'rc'ulu-pa re jun ache rubini'an Felipe#Jn 6.5-7Jn 12.2122Jn 14.89 y xubij cha: Catzake' chuij. 44Y re Felipe aj pa tenemit Betsaida, re tenemit re anche' c'o-va cachoch re Andrés y re Pedro. 45Re Felipe xuvel re jun ache rubini'an Natanael y xubij cha: C'o chic re Jun re rubin can re Moisés#Gn 3.15|NoBook| 22.18Dt 18.18 chupan re ru-ley y re quibin#Is 9.653.1-12Mi 5.2Zac 6.12|NoBook| 9.9Mal 3.1 can chuka' chupan re qui-libros re rusamajela' re Dios re xe'c'ue' ajuer can, re xbex profetas chique. C'aja nakatz'at can rach. Reja', ja re Jesús re ruc'ajol re José aj-Nazaret. 46Y re Natanael xubij: Yen can man ninimaj-ta che chire' pa tenemit Nazaret#Jn 7.414252 xtel-pa jun namalaj ache, xcha'.Pero re Felipe xubij cha: Vo xa man nanimaj-ta, jo' chutz'etic. 47Y tak re Jesús xutz'at che re Natanael napon-yan-apo riq'uin, xubij: Titzu' la jun ache la'. Reja' can chin-va re rutenemit re Dios, reja' jun katzij israelita. Can man jun tz'ucuj-tzij riq'uin, roma quire' nuc'ut re ruc'aslen. 48C'are' re Natanael xuc'utuj cha re Jesús: ¿Anche' xatamaj-va noch?Y re Jesús xubij cha: Yen xatintz'at tak c'a yatc'o chire' chuxe' re jun che' rubini'an higuera, tak c'amaje-na tapon re Felipe aviq'uin, xcha' re Jesús cha. 49Re Natanael can jare' xubij: Maestro, can ja-va rat re Ruc'ajol re Dios. Y can ja rat re Rey#Sal 2.6Is 9.7Os 3.5 chin re nación Israel, xcha'. 50Y re Jesús xubij cha re Natanael: Rat can xanimaj che ja yen re Ruc'ajol re Dios, xaxe roma ximbij chava che chuxe' re juvi' higo yatc'o-va tak c'amaje-na tac'ul re Felipe. Can xtatz'at cosas más je nima'k chin quire' más nanimaj. 51Y re Jesús xubij chuka': Can tinimaj re xtimbij chiva: Yex can xtitz'at che re rocaj xtijakataj, y re ángeles chin re Dios xque'xule-xque'jote' chinuto'ic yen re xinalax chi'icojol.\nRi C'ac'a Trato ri Xuben ri Dios Quiq'uin ri Vinek\nRI DIOS NCH'O PA KACH'ABÜL CHEKE\nRi c'ac'ac' Testamento pa kach'ab'al\nRi C'ac'ac' Testamento pa Kach'abel\nRe C'ac'a Testamento pa Kach'abal


SAN JUAN 14 CKW - Ri Jesús nubij chi ruma Riyaˈ tek - Bible Gateway\nSAN JUAN 14 Cakchiquel Occidental (CKW)\nRi Jesús nubij chi ruma Riyaˈ tek yecowin yeˈapon ri winek riqˈui ri Tataˈixel\n14 Man cˈa tisach ta icˈuˈx, xchaˈ ri Jesús chique ri rudiscípulos. Riyix can iniman ri Dios y can queriˈ chukaˈ quininimaj riyin, xchaˈ chique. 2 Ri chilaˈ chicaj ri acuchi (achique) cˈo wi ri Nataˈ, cˈo cˈa sibilaj qˈuiy cˈojlibel ri xquecˈojeˈ wi ri yeˈapon riqˈui. Wi xa man ta kitzij chi queriˈ, riyin xinbij yan ta chiwe. Wacami yibe chubanic y chuchojmirisaxic ri icˈojlibel chilaˈ chicaj riqˈui ri Nataˈ. 3 Chubanic cˈa icˈojlibel tek yibe, y can yipe cˈa chukaˈ chic jun bey, y yixincˈuaj wuqˈui; riche (rixin) chi queriˈ ri acuchi (achique) yicˈojeˈ wi riyin, chiriˈ chukaˈ xquixcˈojeˈ wi riyix. 4 Can iwetaman wi cˈa ri acuchi (achique) yibe wi riyin, y chukaˈ iwetaman ri bey, xchaˈ ri Jesús chique ri rudiscípulos.\n5 Yacˈa ri discípulo ri Tomás rubiˈ xubij chare ri Jesús: Ajaf, riyoj ma ketaman ta acuchi (achique) yabe wi. ¿Achique ta cˈa rubanic nikaben riche (rixin) chi niketamaj ri bey? xchaˈ.\n6 Y ri Jesús xubij: Yin cˈa riyin ri bey, yin cˈa riyin ri kitzij, y chukaˈ yin cˈa riyin ri cˈaslen. Majun cˈa achique ta nicowin napon riqˈui ri Nataˈ wi ma yirunimaj ta riyin. 7 Y wi can iwetaman cˈa nuwech riyin, can iwetaman cˈa chukaˈ ruwech ri Nataˈ. Re wacami can itzˈeton chic, y chukaˈ iwetaman chic ruwech, xchaˈ ri Jesús.\n8 Y can yacˈa chukaˈ riˈ tek jun chic chique ri discípulos, ri Felipe rubiˈ xubij cˈa chare ri Jesús: Ajaf, tacˈutuˈ cˈa ri Tataˈixel chkawech, y riqˈui riˈ xticukeˈ kacˈuˈx, xchaˈ.\n9 Yacˈariˈ tek ri Jesús xubij chare: Felipe, ¿la ma awetaman ta cˈa nuwech? Riyin can cˈo chic junaˈ yincˈo pe iwuqˈui. Ri can yin rutzˈeton riyin, can rutzˈeton cˈa chukaˈ ri Nataˈ. ¿Achique cˈa ruma tek riyit nabij chi ncˈut ri Nataˈ chiwech? 10 ¿La man cˈa nanimaj ta riyit chi ri Nataˈ cˈo wuqˈui riyin, y riyin yincˈo riqˈui Riyaˈ? Ri chˈabel cˈa ri xinkˈalajsaj chiwech, can riqˈui cˈa ri Nataˈ petenak wi, ruma Riyaˈ cˈo wuqˈui riyin. Can ya cˈa Riyaˈ ri nibano re samaj reˈ. 11 Can quininimaj cˈa chi riyin yincˈo riqˈui ri Nataˈ y Riyaˈ cˈo wuqˈui riyin. Y wi ma yininimaj ta ruma re nbij chiwe, quininimaj cˈa ruma ri samaj ri yenben chiwech.\n12 Can kitzij wi cˈa ri nbij chiwe: Ri can yirunimaj cˈa riyin, can xtiyatej wi cˈa chare chi can xquerubanalaˈ cˈa chukaˈ ri samaj ri xenben riyin; y más cˈa nimaˈk tak samaj ri xquerubanalaˈ, que chuwech ri xinben riyin, ruma riyin xa yibe riqˈui ri Nataˈ chilaˈ chicaj, 13 y ronojel cˈa ri xticˈutuj chare ri Tataˈixel pa nubiˈ riyin, can xtinyaˈ wi cˈa chiwe. Riche (rixin) chi queriˈ nikˈalajin ri rukˈij rucˈojlen ri Nataˈ wuma riyin. 14 Wi cˈo cˈa ri xticˈutuj pa nubiˈ riyin, can xtinyaˈ wi pe chiwe.\nTek ri Jesús xubij chi ri Dios xtutek pe ri Lokˈolaj Espíritu\n15 Wi yiniwajoˈ, can tibanaˈ cˈa ri nubij ri nupixaˈ ri xenbij chiwe. 16 Y riyin xtincˈutuj cˈa chare ri Nataˈ, y Riyaˈ can xtutek cˈa pe jun chic ri nitoˈo iwuche (iwixin); Jun ri can xticˈojeˈ wi iwuqˈui riche (rixin) xtibe kˈij xtibe sek. 17 Y riˈ can ya cˈa ri Lokˈolaj Espíritu, ri xticˈutu ri kitzij chiwech. Y ri winek ri xa riqˈui re ruwachˈulef quicukuban wi quicˈuˈx, ma yecowin ta niquicˈul, ruma ri Lokˈolaj Espíritu xa ma niquitzˈet ta y ni xa ta quetaman ruwech. Yacˈa riyix ri can iniman chic, ma que ta riˈ. Riyix can iwetaman chic ruwech, ruma can cˈo chic chicojol. Y Riyaˈ can xticˈojeˈ cˈa pa tak iwánima.\n18 Riyin astapeˈ xquibe, ma xquixinmalij ta ca; ma xquixcˈojeˈ ta ca achiˈel jun mebaˈ, ruma xa can yipe chic iwuqˈui. 19 Yacˈa ri winek ri xa riqˈui ri ruwachˈulef quicukuban wi quicˈuˈx, xa jubaˈ chic cˈa re xquinquitzˈet el. Yacˈa riyix can xquinitzˈet chic na jun bey. Y ruma chi riyin can cˈo nucˈaslen riche (rixin) xtibe kˈij xtibe sek, rumariˈ riyix can xticˈojeˈ cˈa chukaˈ icˈaslen riche (rixin) xtibe kˈij xtibe sek. 20 Y chupan cˈa ri kˈij riˈ tek xtikˈalajin jabel chiwech chi riyin can yincˈo wi cˈa riqˈui ri Nataˈ, y riyix yixcˈo wuqˈui riyin y riyin iwuqˈui riyix. 21 Ri can cˈo ri nuchˈabel pa ránima y can yeruben wi ronojel ri pixaˈ ri yenbij, can yirajoˈ wi cˈa riˈ. Y ri can yirajoˈ riyin, can xtajowex cˈa ruma ri Nataˈ, y riyin chukaˈ can xtinwajoˈ y xtinkˈalajsaj wiˈ chuwech, xchaˈ ri Jesús.\n22 Yacˈariˈ tek ri Judas ri jun discípulo, pero ma ya ta ri Judas Iscariote, xucˈutuj cˈa chare ri Jesús: Ajaf, ¿achique cˈa ruma tek xaxu (xaxe wi) chkawech riyoj xtakˈalajsaj wi awiˈ? ¿Y achique cˈa ruma tek ma nakˈalajsaj ta awiˈ chiquiwech ri winek ri xa riqˈui ri ruwachˈulef quicukuban wi quicˈuˈx? xchaˈ.\n23 Y ri Jesús xubij chare: Ri can yirajoˈ cˈa riyin, can nuben cˈa ri nubij ri nuchˈabel. Ri jun winek cˈa ri xtibano queriˈ, can xtajowex cˈa ruma ri Nataˈ. Y ri Nataˈ y riyin can xkojpe riqˈui y xtikaben cˈa kachoch pa ránima. 24 Yacˈa ri ma yirajoˈ ta riyin, ma nuben ta ri nubij ri nuchˈabel. Y ri chˈabel ri iwacˈaxan wuqˈui riyin, ma wuche (wixin) ta riyin. Can ya cˈa ri Nataˈ ri yin takayon pe ri biyon pe re chˈabel reˈ chuwe.\n25 Y ronojel cˈa re chˈabel reˈ, can ye nkˈalajsan wi pe chiwech re yincˈo pe iwuqˈui. 26 Y tek riyin ma yincˈo ta chic iwuqˈui, ri Nataˈ xtutek pe ri Lokˈolaj Espíritu riche (rixin) chi yixrutoˈ. Y ya Riyaˈ ri xticˈojeˈ iwuqˈui pa nuqˈuexel riyin. Y can ya cˈa chukaˈ Riyaˈ xquixtijon, y xquerunataj ronojel ri chˈabel ri nbin ca chiwe.\n27 Ri uxlanibel cˈuˈx ri cˈo wuqˈui riyin, can yacˈariˈ ri nyaˈ ca chiwe. Ri uxlanibel cˈuˈx cˈa ri nyaˈ ca riyin pa tak iwánima riyix ri iniman chic, man achiˈel ta cˈa ri uxlanibel cˈuˈx ri niquitzuj (niquisuj) ri winek ri xa riqˈui re ruwachˈulef quicukuban wi quicˈuˈx. Can man cˈa tisach ta icˈuˈx, y ma tixibij ta iwiˈ. 28 Xa can iwacˈaxan chic cˈa ri nbin: Riyin can xquibe wi, pero yipe chic cˈa iwuqˈui. Y wi riyix can yiniwajoˈ, niquicot ta cˈa ri iwánima, ruma riyin can riqˈui cˈa ri Nataˈ yitzolin wi. Ruma Riyaˈ can más wi nim rukˈij que chinuwech riyin. 29 Reˈ nyaˈ yan ca rutzijol chiwe, riche (rixin) chi queriˈ tek xtapon rukˈijul chi xtibanatej reˈ, xa can xtinimaj wi ri nbin ca chiwe.\n30 Y re wacami xa ma qˈuiy ta chic chˈabel re xtinbij ca chiwe, ruma ri itzel winek ri chapayon re ruwachˈulef xa nukˈalajsaj yan pe riˈ. Pero astapeˈ can ya riyaˈ ri chapayon re ruwachˈulef, pero riyaˈ majun rukˈatbel tzij pa nuwiˈ riyin. 31 Ri nben, can ya cˈa ri Nataˈ ri xitako pe chubanic, riche (rixin) chi ri winek ri xa riqˈui re ruwachˈulef quicukuban wi quicˈuˈx, tiquetamaj chi riyin nwajoˈ ri Nataˈ. Kojyacatej cˈa el y koj‑el el waweˈ, xchaˈ.


Jun ti Nicʼonic richin ri Vuj y ri Quijiquibanic\nri nabey ruxak ri vuj\nri nabey ruxak ri vuj richin ri Vuj richin ri Mormon\nQuereʼ cʼa, jareʼ jun molaj retal tzʼibanic richin ri ruvinakul ri Nefi y chukaʼ quichin ri Lamaniʼ. Reʼ tzʼiban cʼa can chique ri Lamaniʼ, ri e jun rutzʼakat ri rujayul ri Israel, y chukaʼ chique ri e aj Judá y ri Gentiliʼ. Tzʼiban cʼa can reʼ roma jun pixaʼ yaʼon can. Xbanatej cʼa xa roma ri uxlabel richin ri yabel lokʼolej rutzijol y chukaʼ ri uxlabel richin ri kʼalajirisanic. Tzʼiban cʼa can, tzʼapin cʼa can, y evan cʼa can riqʼuin ri Ajaf, richin queriʼ man nivulatej ta. Cʼo cʼa chi xtelesex pe chic roma ri lokʼolej rusipanic y ri ruchukʼaʼ ri Dios, richin queriʼ xtikʼaxex cʼa ri rutzij. Reʼ tzʼapitajinek can roma ri Moroni y evan can riqʼuin ri Ajaf, richin queriʼ xtel cʼa pe chic cupan jun kʼij apon coma ri Gentiliʼ. Xtikʼaxex cʼa ri tzij riʼ roma ri lokʼolej rusipanic ri Dios.\nRi Quijiquibanic ri Oxiʼ Jiquibanelaʼ\nTiquetamaj cʼa checonojel ri tinamit, ri ijaʼtzul, ri chʼabel, y ri vinakul achojiqʼuin xtapon vi re vuj reʼ, chi roj, roma ri rutzil ri Dios Tataʼixel y ri Kajaf Jesucristo, can xekatzʼet vi ri xaxilej tak chiʼichʼ ri e ucʼuayon re tzijonic reʼ. Ja cʼareʼ jun tzijonic pa ruviʼ ri retal quibanobal ri ruvinakul ri Nefi y quichin chukaʼ ri Lamaniʼ, ri cachʼalal. Nutzijoj chukaʼ ri quibanobal ri ruvinakul ri Jared. Rijeʼ xeʼel pe chiriʼ acuchi xban vi ri mamalej tzʼurutzʼic jotolibel ri banon chic chʼoven chirij. Ketaman chukaʼ chi re tzijonic reʼ e kʼaxatajinek chic pan inglés roma ri rusipanic y ri ruchukʼaʼ ri Dios, roma ja ri ruchʼabel rijaʼ biyon pe chike. Roma cʼariʼ, ketaman chi utzil chi re samaj reʼ can kitzij vi. Nikajiquibaʼ chukaʼ chi xekatzʼet ri etal e tzʼiban can chuvech ri xaxilej tak chʼichʼ. Ri etal riʼ xecʼut chikavech roj roma ri ruchukʼaʼ ri Dios y man roma ta jun achin. Nikakʼalajirisaj cʼa quiqʼuin choj tak chʼabel chi jun rutakonaxel ri Dios xkaka pe chicaj y jacʼa rijaʼ ri cʼamayon pe ri xaxilej tak chʼichʼ y xerucʼut chikavech. Romariʼ tok roj xojtiquir xekatzʼet y xekanicʼoj rixaxilej tak chʼichʼ y ri etal e tzʼiban can chiquivech. Can ketaman vi cʼa chi xa roma ri rutzil ri Dios Tataʼixel y ri Kajaf Jesucristo tok xojtiquir xekatzʼet ri retal banobel y nikajiquibaʼ chi ronojel reʼ e kitzij. Y roj janíla nikamey ronojel reʼ. Man riqʼuin vi cʼariʼ, ri ruchʼabel ri Ajaf xubij chike chi kojjiquiban cʼa chirij. Roma cʼariʼ, can cʼo chi yojjiquiban chirij reʼ, richin queriʼ nikanimaj rutzij ri Dios. Ketaman cʼa chi vi nikatakej ri Cristo, ri katziak xquechʼajchʼojir chupan ri quiquiqʼuel conojel ri achiʼaʼ, y manjun cʼa tzʼil kiqʼuin tok xkojapon chuvech ri rukʼatbel tzij ri Cristo, y cʼa cʼariʼ xkojcʼojeʼ cʼa jumul riqʼuin rijaʼ chicaj. Tiyaʼox cʼa rukʼij ri Tataʼixel, y ri Cʼajolaxel, y ri Uxlabixel, ri xa e jun Dios. Amen.\nCʼo Chukaʼ ri Quijiquibanic ri Vakxakiʼ Jiquibanelaʼ\nTiquetamaj cʼa checonojel ri tinamit, ri ijaʼtzul, ri chʼabel, y ri vinakul, achojiqʼuin xtapon vi re vuj reʼ, chi ri José Smith, alcʼualaxel, ri kʼaxayon re vuj reʼ pan inglés, jacʼa rijaʼ xcʼutun chikavech ri xaxilej tak chʼichʼ, ri janíla chʼoven banon chiquij, y can e kʼana chʼichʼ vi yetzuʼun. Roj can e kachapon vi riqʼuin ri kakʼaʼ ronojel ri ruxak ri e rusolon rij ri ma Smith. Xekatzʼet chukaʼ ri etal e tzʼiban can chiquivech. Ronojel riʼ nucʼut chi can ojer vi banon can y can jebel vi banon can chire. Yojjiquiban cʼa chirij ronojel reʼ riqʼuin choj tak chʼabel. Nikajiquibaʼ cʼa chi ri ma Smith can xerucʼut vi ri xaxilej tak chʼichʼ chikavech, roma can xekatzʼet vi y xkanaʼ ri calal. Can kitzij vi ketaman chi riqʼuin ri ma Smith e cʼo vi ri xaxilej tak chʼichʼ, achojchij oj chʼovinek vi. Roma cʼariʼ, nikacʼut el ri kabiʼ chiquivech ri vinakiʼ ri a cʼo chuvachʼulef richin nikajiquibaʼ ri katzʼeton. Can man vi nikatzʼuc ta tzij. Ja ri Dios nijiquiban cʼa chi choj ri nikaben.\nAcuchi Elenek vi pe ri Vuj richin ri Mormon\nRi ojer lokʼolej tzʼibanic rubiniʼan ri Vuj richin ri Mormon cʼamatajinek cʼa pe roma ri José Smith. Que cʼa chukaʼ reʼ, rijaʼ rukʼaxan re vuj reʼ chupan ri chʼabel rubiniʼan inglés. Jariʼ xbanatej riqʼuin ri rusipanic y ri ruchukʼaʼ ri Dios. Ri José Smith xuben jun rutzijonic ri nusol rij re cʼulvachitajic reʼ. Xujiquibaʼ cʼa chi chakʼaʼ chupan ri 21 rajlabal ri icʼ septiembre richin ri junaʼ 1823, rijaʼ can xchʼo vi akʼanij riqʼuin ri Ajaf. Nabiyajinek chuvech ri akʼaʼ riʼ, rijaʼ xucʼul yan jun aj chicajel kʼalajirisanic ri janíla cʼatzinel chike. Jareʼ cʼa ri rutzijonic:\nJun ti Nicʼonic richin ri Vuj richin ri Mormon\nPa ri nabey ruxak ri Vuj richin ri Mormon nubij chi e cʼo oxiʼ ruvech xaxilej tak chʼichʼ. Riʼ e jareʼ:\nRi Leʼi yerutzʼet jun boraj kʼakʼ y ri vuj richin lokʼolej rutzijol. Nuyaʼ lokʼolej rutzijol chirij ri xtucʼulvachij ri Jerasulem y nubij chi ri Mesías xtokaʼ pe. Ri e aj Judá nicajoʼ niquicamisaj.\nRiqʼuin ri ruchinamit, ri Leʼi nibe el cʼa pa ri tolan ruvachʼulef ri cʼo chuchiʼ ri Nimalej Quiek Yaʼ. Ri nabey tak rucʼajol, Laman y Lemuel, yexebeloj ka chirij. Ri Nefi y ri Sam niquinimaj ri ruchʼabel ri Leʼi. Ri Ajaf nuyaʼ sujunic chire ri Nefi.\nRi rucʼajol ri Leʼi yetzolin cʼa pa Jerusalem chucʼamic pe ri xaxilej tak cʼakoʼj chʼichʼ. Ri Laban man nujech ta pe chique rijeʼ ri xaxilej tak cʼakoʼj chʼichʼ. Jun takonaxel yeruchʼolif ri Laman y ri Lemuel.\nRi Nefi yeruchop ri xaxilej tak chʼichʼ roma ri novinek runaʼoj. Ri Laban nicamisex riqʼuin ri rutzaqʼuibal rijaʼ. Ri Zoram yerachibilaj el ri Nefi y ri runimal chupan ri tolan ruvachʼulef.\nRi Saría nisujun chirij ri Leʼi. Che caʼiʼ rijeʼ yequicot tok yetzolin pe ri calcʼual. Nutzijoj achique ri tzʼibatel can chuvech ri xaxilej tak cʼakoʼj chʼichʼ. Ri Leʼi jun rijaʼtzul ri José y que cʼa chukaʼ reʼ ri Laban. Ri Leʼi nuyaʼ lokʼolej rutzijol.\nRi rurayibal ri Nefi. Rijaʼ nutzʼibaj ri nikaʼ chuvech ri Dios.\nRi rucʼajol ri Leʼi yetak chic jun bey pa Jerusalem. Ri Ismael y ri e aj pa rachoch niquikʼijuj richin yebe riqʼuin ri Leʼi. Niban oyoval riqʼuin ri Nefi y nixim riqʼuin coloʼ. Nisolotej riqʼuin ri ruchukʼaʼ ri rucukubabel cʼuʼx. Ri runimal ri cof ri cánima nitzʼolin pe quicʼuʼx.\nRi rucʼajol ri Leʼi yecʼuleʼ quiqʼuin ri rumiʼal ri Ismael. Niquichop chic binen. Niyaʼox ri sirisic chʼichʼ o ri cʼutbel bey. Nicom ri Ismael.\nRi nimalej yaʼ rubiniʼan Ireantum, o e qʼuiy yaʼ. Ri Ajaf nubij chire ri Nefi chi tubanaʼ jun nimalej jucuʼ. Ri runimal niquipabaʼ quiʼ chuvech y nisach quicʼuʼx.\nNicʼachoj cʼa ri nimalej jucuʼ. Ri Jacob y ri José je rijeʼ ri rucʼajol ri Leʼi. Nichapatej ri binen pa ruviʼ ri yaʼ. Yetojojen y niquichop cʼa quiʼ. Yeʼapon cʼa pa ri ruvachʼulef sujun can.\nRi ruvachʼulef richin solcopitajic niturusex chique ri e choj y xa netzelex ka can chiquivech ri e itzel. Ri Leʼi nipixaban.\nRi Leʼi nichʼo riqʼuin ri rucʼajol Jacob. Jun chʼarojriʼil cʼatzinel riqʼuin ronojel. Nichʼo chirij ri ruvech cheʼ chʼaʼoj rij y ri cheʼ richin ri cʼaslen. Xtzak ri Adán richin chi e cʼo ri vinakiʼ. Ri Mesías, ja rijaʼ ri nimalej Kʼaxey Tzij ri xquerucol conojel ri vinakiʼ.\nRi Leʼi nichʼo riqʼuin ri José, ri rucʼajol. Nuchʼabalij jun lokʼolej rutzijol richin ri José ri cʼo pan Egipto. Niyaʼox rutzijol chirij jun tzʼetonel ri xtipe. Nutzijoj ri rusamaj ri Moisés. Nitzijon chirij ri tzʼibanic quichin ri e aj Judá y chuká quichin ri Nefiʼiʼ.\nRi Leʼi yeruturusaj ri quicʼajol y ri quimiʼal ri Laman y ri Lemuel. Yeyaʼox turusanic chique ri e aj pa rachoch ri Ismael y chire ri Sam riqʼuin ri rijaʼtzul rijaʼ. Nicom ri Leʼi. Yeyacatej chʼakaʼ chic oyoval.\nRi Dios nupixabaj ri Nefi chi tuchʼaraʼ riʼ quiqʼuin ri nicajoʼ niquicamisaj. Ri Zoram, ri Sam, ri Jacob, ri José, y chʼakaʼ chic nicachibilaj ri Nefi. Nucʼuaj el ri tzaqʼuibel richin ri Laban. Nipabex jun lokʼolej nimajay richin ri Ajaf. Ri Nefi ja rijaʼ jun rutataʼal ri tinamit o pa jun chic chʼabel, rijaʼ jun chajinel. Yeʼetzelex y nikʼekumer ri quitzʼumal ri niquipabaʼ quiʼ. Yetak chi utzil ri teuchunelaʼ y ri tijonelaʼ.\nNiyaʼox chʼakaʼ chic rutijonic ri Jacob. Nitzijox rij ri jumul tojbalil mac. Nitzʼetatej ri pokonal ri xtutij ri Colonel. Vi manek jun pixaʼ, manek cʼa chukaʼ jun cʼajisabel.\nRi Nefi cʼa nubij na ri xticʼulvachitej apon. Nitzijon chiquij ri Gentiliʼ y ri Lokʼolej Vuj. E cʼo chʼakaʼ chic retal banobel. Ri ruchʼabel ri Dios xtiquitun quiʼ.\nRi Nefi cʼa nuyaʼ na chʼakaʼ chic lokʼolej rutzijol. Nutzijoj ri achique roma tok xkasex chuxeʼ yaʼ ri Colonel. Nichʼo chirij ri bey ri choj y chʼutiʼn ruvech.\nRi Nefi cʼa nuyaʼ na chʼakaʼ chic lokʼolej rutzijol. Nichʼo chiquij ri quichʼabel ri takonaxelaʼ. Nutzijoj ri rusamaj ri Uxlabixel.\nRi Nefi nuyaʼ ri ruqʼuisibel rujiquibanic. Rijaʼ man can ta utz nitzʼiban achiʼel nichʼo. Nitʼujtʼut ri ránima roma ri ruvinakul.\nRi Ajaf can nusuj vi chi jun retal quibanobal ri Nefiʼiʼ xtipe apon chique ri Lamaniʼ. Nutzijoj ri quinaʼoj, y ri quibanon, y ri coyoval ri caʼiʼ vinakul.\nRi Benjamín, ri rutataʼal ri tinamit, nupabaʼ jun nucʼun palibel. Nipaʼeʼ pa ruviʼ y nichʼo quiqʼuin ri vinakiʼ. Ri rutataʼal ri tinamit riʼ nuyaʼon rukʼij ri Dios y e ruyuken ri vinakiʼchi utzil.\nCʼa nitzijon na ri tataʼal Benjamín. Niyaʼox jun chic lokʼolej rutzijol chirij ri Cristo. Nichʼo jubaʼ chic chirij ri tojbalil mac.\nNiqʼuis cʼa ri ruchʼabalinic ri Benjamín, ri rutataʼal ri tinamit. Nubij achique ri nicʼatzin chi nuben jun vinek richin nicolotej. Ri Dios can nicʼatzin vi chire ri vinek. Yetzijox ri solcolpitajic, ri utzilej nojibel, y ri chojmilej samaj.\nRi rutzijonic ri Benjamín, ri rutataʼal ri tinamit, noc pa ri cánima ri vinakiʼ. Ri vinakiʼ nitzolin pe quicʼuʼx y niquiben jun cʼulanen tzij riqʼuin ri Cristo y niquicʼuaj ri rubiʼ rijaʼ.\nNicamisex ri Abinadi. Tok rijaʼ nicom pa ri kʼakʼ, nubij ri xtiquicʼulvachij ri yecamisan richin. Nipachkʼomix ri ránima ri Alma.\nNitzijon chirij ri yaʼ rubiniʼan Mormon. Ri Alma nukasaj chuxeʼ yaʼ ri Elam y chʼakaʼ chic. Niban ri Rukʼataj ri Cristo. Noé, ri rutataʼal ri tinamit, yerutek el ri oyovanelaʼ richin yequicamisaj ta ri Alma y ri yetzekelben richin.\nRijaʼ nutzijoj ri rucʼulvachin can ri kʼataj. Yeruchʼolij coma ri itzel quibanobal. Nubij chique ri vinakiʼ chi titzolin pe quicʼuʼx.\nNitzijon chiquij ri tak kʼatoy tzij y ri niquichʼec rijeʼ. Nitzijon chukaʼ chirij ri puek y ri estabel quichin ri Nefiʼiʼ. Ri Amulek nusech ri runaʼoj ri Zezrom.\nRi Alma nujiquibaʼ ri xubij yan ri Amulek. Nutzijoj ri tijonic richin ri cheʼ richin ri cʼaslen. Nukʼalajirisaj ri beyal richin ri colotajic.\nRi mebaʼiʼ nicacʼaxaj ri chʼabel richin ri colotajic. Ri Alma nitzijon quiqʼuin y nubij chique chi utz ri xquiben. Ri cukubabel cʼuʼx niqʼuiyer tok nikarayij niketamaj.\nRi Amulek nuyaʼ ri rujiquibanic. Nitzijon chirij ri nimalej y ruqʼuisibel camelabel. Nukʼalajirisaj achique rubaniquil tok ri joyovabel nucukirisaj ri kʼatoj tzij. Man utz ta chi niyocobex ri tzolibel cʼuʼx.\nNichʼolix ri Corianton roma xixokin. Ri rumac rijaʼ e quiyukʼun ri Zoramiʼ chupan ri itzel. Ri Cristo yerucol chukaʼ ri vinakiʼ ri xecʼaseʼ tok manjani tipe rijaʼ.\nRi Alma cʼa nichʼo na riqʼuin ri Corianton. Nutzijoj ri jumul cʼastajibel. Nitzijoj chiquij ri jalajoj ruvech cʼojlibel quichin ri e utz y ri e itzel, chucojol ri camic y ri cʼastajibel. Ronojel cʼo chi xtitzolix chic pe.\nAlma cʼa nitzijon na riqʼuin ri Corianton. Nubij achique nibecʼulun ri tzolijitajic. Xtikʼat tzij pa quiviʼ ri vinakiʼ chiquij ri quibanobal y ri quirayibal. Ri vinek xtukʼet cʼa tzij pa ruviʼ can rijaʼ.\nAlma, cʼa nitzijon na riqʼuin ri Corianton. Nusol rij ri kʼatoj tzij y ri joyovabel. Nitzijon chirij ri cheʼ richin ri cʼaslen. Re cʼaslen reʼ xa richin yojtejtobex. Nitzijon chirij ri camic richin ri uxlabel, y richin ri chʼaculaj. E cʼatzinel ri tzolibel cʼuʼx, y ri rutojbalil mac, y ri pixaʼ, y ri cʼajisabel.\nRi Samuel nipaʼeʼ pa ruviʼ ri rutzʼak ri tinamit y nuyaʼ lokʼolej rutzijol. Ri rutzaqʼuibal ri kʼatoj tzij xtikaka pa ruviʼ ri rucaj iyaj mamaj ijaʼtzul apon. Ri tinamit quichin ri Nefiʼiʼ xecolotej coma ri e choj. Xtetzelex ka ri ruvachʼulef. Ri beyomel nijilijoʼ el.\nRi Samuel ri jun aj Lamaniʼ nuyaʼ lokʼolej rutzijol chirij ri Cristo. Ri retal ri ralaxbal ri Cristo xtikʼalajirisex pa voʼo junaʼ apon. Chukaʼ nikʼalajirisex ri retal ri rucamic.\nSamuel ri aj Lamaniʼ cʼa yerupixabaj na ri vinakiʼ. Juramaj richin re vinakul reʼ xquechajix apon. Ri Nefiʼiʼ xquevulatej jumul vi man xtitzolin ta pe quicʼuʼx.\nE jujun chique ri Nefiʼiʼ yeʼoc pa ri Rukʼataj ri Cristo. E janíla chique rijeʼ niquixovaj ri nijiquibalaʼ ri Samuel. Niquitij quikʼij richin niquichop y niquixim. Rijaʼ nanimej y nitzolin chic pa ri ruvachʼulef rijaʼ. Ri Nefi cʼa nubanalaʼ na ri lokʼolej rusamaj. Can e janíla vi ri man niquinimaj ta.\nRi Nefi, ri rucʼajol ri Elaman, nel el. Yekʼalajirisex ri retal ri ralaxibal ri Colonel. E cʼo ri niquipabaʼ qui chuvech ri retal. Nitzʼuctej chic pe ri molaj richin ri Gadianton.\nRi rucamisaxic ri Cristo jiquiban coma ri retal e tzijon can. Yebanatej nimalej tak cakʼikʼ, y silonel, y nimalej salcum, y kʼakʼ. Nibanatej jun nimalej y xibinel vulatajic. Xekʼekumer oxiʼ kʼij.\nRi Jumul Tataʼixel nukʼalajirisaj ri Cristo. Nucʼut pe riʼ ri Cristo cʼastajinek chic. Niyatej kʼij chique ri vinakiʼ richin niquichapalaʼ ri rusocotajic. Nibitej can ri rubanic ri kasanic chuxeʼ yaʼ. Nubij chi man chic quebanatej oyoval, ni man tiquitojojej quiʼ. Ri Cristo ja rijaʼ ri Abej.\nJareʼ ri tijonic ri xuyaʼ ri Colonel chique ri Nefiʼiʼ. Xeroyoj y xerutek chi utzil ri cablajuj tijoxelaʼ. Nutzijoj ri ruchʼabel chique ri nimalej molaj vinakiʼ. Ri choloj xuben pa ruviʼ ri loman juyuʼ xcamulux chic. Tajunumaj cʼa riqʼuin ri Mateo 5.\nCʼa nitzijon na ri Colonel quiqʼuin ri Nefiʼiʼ. Yeruyaʼ rupixaʼ chique ri e cablajuj. Tajunumaj cʼa riqʼuin ri Mateo 6.\nRi Colonel cʼa nitzijon na. Yerupixabaj jubaʼ chic ri nimalej molaj vinakiʼ. Tajunumaj cʼa riqʼuin ri Mateo 7.\nRi rupixaʼ ri Moisés nijalatej el. Ri xyaʼon ri pixaʼ nutzʼakatisaj ri pixaʼ chukaʼ. Ri carneʼlaʼ e richin jun chic molaj.\nCʼa cʼo chic jun kʼataj ri xtracʼaxaj ri Colonel. Xqueturusex ri Gentiliʼ ri yeniman. Nutzijoj ri xtiquicʼulvachij ri xtiquixutuj ri utzilej rutzijol. Nutzijoj jubaʼ ri xubij ri Isaías.\nRi Colonel cʼa nitzijon na. Nitzijon chiquij ri ijaʼtzul e sachinek. Ri Colonel yerakʼomaj ri yavaʼiʼ y yeruturusaj ri alcʼualaʼ. Niban jun meyel y joyovanel cʼulvachitajic.\nRi lokʼolej vaʼin riqʼuin caxlan vey y ruyaʼal ruvech utzilej kʼayis xkʼalajirisex chiquivech ri Nefiʼiʼ. Yalan cʼatzinel chi ri vinakiʼ yechʼo akʼanij riqʼuin ri Dios. Yaʼon ri kʼatbel tzij richin nikʼaxex ri Uxlabixel.\nNunataj ri quibiʼ ri cablajuj tijoxelaʼ e aj Nefiʼiʼ. Yekasex chuxeʼ ri yaʼ. Niyaʼox ri Uxlabixel. Ri Colonel nipe jun bey chic. Can janíla vi yechʼo akʼanij riqʼuin ri Tataʼixel.\nRoma jun meyel samaj, ri caxlan vey y ri ruyaʼal ruvech utzilej kʼayis xebanatej y xejachatej. Nitzijon chirij ri rutzʼakat ri Jacob. Ri Colonel nukʼalajirisaj chi ja rijaʼ ri yaʼol lokʼolej rutzijol ri xjunumex jubaʼ riqʼuin ri Moisés. Nubij ri xequibij can e qʼuiy e yaʼol lokʼolej rutzijol.\nRi retal ri rusamaj ri Tataʼixel. Ri jebelilej quichʼacoj ri Gentiliʼ ri nitzolin pe quicʼuʼx. Niyaʼox ri rutzijol ri nubij chi xqueʼetzelex ri man nitzolin ta pe quicʼuʼx. Nitzijon chirij ri Cʼacʼaʼ Jerusalem.\nRi Colonel nutzijoj jubaʼ chic ri lokʼolej rutzijol ri xuyaʼ can ri Isaías. Tajunumaj cʼa riqʼuin ri Isaías 54.\nRi Colonel nuben chi nitzʼibex cʼa ri e mestan chupan ri retal banobel quichin ri Nefiʼiʼ. Ri lokʼolej rutzijol richin ri Samuel aj Lamaniʼ nitzʼibex cʼa chiriʼ.\nRi ruchʼabel ri Malaquías yechʼabalix chique ri Nefiʼiʼ. Nutzijoj ri pixaʼ quichin ri lajujitakil y ri sujubel. Tajunumaj cʼa riqʼuin ri Malaquías 3.\nYerutzijoj jubaʼ chic ri ruchʼabel ri Malaquías. Nitzijon chirij ri Elías y ri rutakonic rijaʼ. Nitzijon chirij ri nimalej y cʼayevilej kʼij richin ri Ajaf. Tajunumaj cʼa riqʼuin ri Malaquías 4.\nRi Colonel nusol rij ronojel, cʼa pa tok rutiquiribel pe. Yeʼel nimalej tak chʼabel pa quichiʼ ri tak neʼy. Nitzijox ri quisamaj ri tijoxelaʼ.\nRi Jesucristo nuyaʼ rubiʼ ri rukʼataj. Ronojel can e tzʼiban vi roma ri Tataʼixel. Xtikʼat tzij pa quiviʼ ri vinakiʼ quiqʼuin ri e tzʼiban can chupan ri vuj.\nChiquijujunal ri cablajuj niyaʼox chique ri nurayij ri cánima. E oxiʼ nicajoʼ yecʼojeʼ can chuvachʼulef, cʼa tok nipe ri Ajaf riqʼuin ri rucʼojlemal. Meyel tak cʼutbel yekʼalajirisex chi quivech ri oxiʼ. Rijeʼ e chʼaron chuvech ri camic y ri vulatajic.\nRi Mormon yerupixabaj ri yexovan quichin ri ruchʼabel y ri rusamaj ri Ajaf.\nRi Mormon nubij chique ri Gentiliʼ chi titzolin pe quicʼuʼx.\nRi Rukʼataj ri Cristo niqʼuiyir. Ri Nefiʼiʼ y ri Lamaniʼ niquipachkʼomij pe quicʼuʼx. Ronojel ri cʼo quiqʼuin, xa e quichin conojel. Xkʼax lajuj cʼal junaʼ richin chojmilal tok xchap cʼa chic chʼaronic y yojotajic. Ri Amos y chukaʼ ri Amaron yequitzʼibaj ri retal banobel.\nRi Amaron nupixabaj ri Mormon chirij ri lokʼolej retal banobel tzʼibatel can. Yeban camisanel tak oyoval y itzel tak banobel. Ri oxiʼ tijoxelaʼ e aj Nefiʼiʼ yʼel el. Nikʼil ri Mormon richin chi man nichʼabalin ta. Yekʼajer ri lokʼolej rutzijol quichin ri Abinadi y ri Samuel ri aj Lamaniʼ.\nRi Nefiʼiʼ niquichop rubanic jun camisanel oyoval richin tzolibel cʼulaʼanic chique ri Lamaniʼ. Man yechʼacon ta chic ri Nefiʼiʼ. Ri lokʼolej retal banobel yeʼelesex el chupan ri loman ri juyuʼ rubiniʼan Xim.\nNitzijon chirij ri loman juyuʼ rubiniʼan Cumora y ri retal banobel ri e cʼo chiriʼ. Nutzijoj ri ruqʼuisibel chʼeyonic quichin ri caʼiʼ vinakul. Ri Lamaniʼ yechʼacon. E cʼo can juvinek cajiʼ Nefiʼiʼ.\nRi Mormon nujiquibaʼ chiquivech ri Lamaniʼ chi rijeʼ e aj rujayul ri Israel. Yerupixabaj chi quecolotej.\nRi Moroni nuqʼuis ri rutzijonic ri rutataʼ. Nitzijon chirij ri camisanic pa Cumora. Ri Mormon cʼo can chiquicojol ri caminakiʼ. Ri ruvachʼulef xcʼojeʼ can pa quikʼaʼ ri Lamaniʼ y ri elekʼomaʼ. Ri vuj richin ri Mormon xtel pe chupan ri ulef. Niyaʼox rutzijol chiquij ri cʼulvachitajic y ri cʼayeval chupan ri ruqʼuisibel tak kʼij.\nRi Moroni nitzijon quiqʼuin ri man yeniman ta. Nuyaʼ ri rujiquibanic chirij ri Cristo. Ri quichʼabel ri Nefiʼiʼ rubiniʼan ri egipcio jalatajinek.\nRi Moroni ruyonil oc cʼo. Rijaʼ nitzʼiban, y nroyobej pa ránima ri rutzil quivech ri Lamaniʼ.\nNitzijon chirij ri rukʼaxaxic ri Uxlabixel ri xquiben ri cablajuj tijoxelaʼ e aj Nefiʼiʼ.\nNutzijoj ri rubaniquil ri takonic quichin ri Teuchunelaʼ y ri Tijonelaʼ.\nJareʼ ri rubaniquil ri ruturusaxic ri caxlan vey richin ri lokʼolej vaʼin.\nJareʼ ri rubaniquil ri ruturusaxic ri ruyaʼal ruvech utzilej kʼayis richin ri lokʼolej vaʼin.\nNutzijoj ri rubaniquil y ri nicʼatzin chire ri kasanic chuxeʼ yaʼ, y chukaʼ ri ruchʼolinic ri nibanatej chupan ri Kʼataj.\nRi Moroni nukʼalajirisaj ri rutijonic ri Mormon, ri rutataʼ rijaʼ, chiquij ri cukubabel cʼuʼx, ri oyobenic pa ánima, y ri lokʼokʼebel.\nJareʼ ri vuj ri xutek ri Mormon riqʼuin ri Moroni. Man nicʼatzin ta cʼa chi ri tak alcʼualaʼ nitzolin pe quicʼuʼx, ni ta chukaʼ yekasex chuxeʼ yaʼ.\nRi janíla itzel nibanatej coma ri Lamaniʼ y ri Nefiʼiʼ. Nitzijox ri ruqʼuisibel y ri ajovanel pixabanic richin jun tataʼaj.\nRi Moroni nuyaʼ ri ruqʼuisibel ruchʼabel chique ri Lamaniʼ. Nubij achique rubaniquil richin jun vinek xtretamaj pa ránima chi can kitzij vi ri Vuj richin ri Mormon. Ri Moroni nutzʼapij cʼa ri retal banobel quichin ri ruvinakul.


Hechos 19 CAKX - Atoq ri Apolos kꞌo pa tinamit Corinto, - Bible Search\nRi Pablo ndeqaqa pa tinamit Éfeso\n1Atoq ri Apolos kꞌo pa tinamit Corinto, ri Pablo ndeqꞌax pa teq tinamit ekꞌo pa teq juyuꞌ chin ri rochꞌulew Galacia y ri rochꞌulew Frigia, y xbꞌeqaqa qa pa tinamit Éfeso, y chiriꞌ xebꞌerilaꞌ jujun teq wineq ri xe ok ri bautismo ri xukꞌut kan ri Juan ketaman. 2Ri Pablo xukꞌutuj razón chake: ¿Xyoꞌox pa iwánima ri Espíritu Santo+ atoq xitaqij ri Jesús? Y rejeꞌ xkibꞌij: Nixta qakꞌaxan chi kꞌo Espíritu Santo.\n3Ri Pablo xubꞌij chake: ¿Achike chi bautismo xbꞌan chiwa? Rejeꞌ xkibꞌij: Xojbꞌan bautizar achel rukꞌutun kan ri Juan ri Bautista.+\n4Ri Pablo xubꞌij chake: Ri Juan xerubꞌen bautizar wineq ri xkiyaꞌ kan ri mak y xtzolij pe kánima rikꞌin ri Dios,+ y xubꞌij chake chi tikitaqij ri Jun ri nduqaqa. Y ri Jun riꞌ ja ri Jesús, xchajeꞌ ri Pablo.\n5Atoq ri wineq riꞌ xkakꞌaxaj keriꞌ, xebꞌan bautizar pa rubꞌiꞌ ri Ajaw Jesús. 6Y atoq ri Pablo xuyaꞌ ruqꞌaꞌ pa kiwiꞌ, xqaqa ri Espíritu Santo pa kiwiꞌ, y rejeꞌ xechꞌaꞌa pa jalajaj teq chꞌabꞌel+ ri ma kitijon ta kiꞌ rikꞌin y ndikiqꞌalajrisaj ri ndubꞌij pe ri Dios pa kánima. 7Y ri achiꞌaꞌ ri xebꞌan bautizar chiriꞌ, jun laꞌeq e kabꞌlajuj chi konojel.\n8Ri Pablo ma nduxibꞌij ta riꞌ nditzijon pa sinagoga. Oxiꞌ ikꞌ xtzijon kikꞌin+ ri israelitas kimolon kiꞌ chiriꞌ, y kin xutij ruqꞌij chin xkitaqij ri ndubꞌij pa ruwiꞌ ri ru-reino ri Dios.+ 9Pero jujun teq israelitas ri ekꞌo chikikajal xkikowirisaj kánima. Ma xkinimaj ta+ ri rutzij ri Dios y chikiwech ri wineq itzel xechꞌaꞌa chirij ri utzulej bꞌey chin ri Dios. Romariꞌ ri Pablo xel e chikikajal, y xerukꞌuaj ri kitaqin ri Jesús, y qꞌij-qꞌij nditzijon kikꞌin pa ruwiꞌ ri rutzij ri Dios pa jun tijobꞌel richin jun achi rubꞌiniꞌan Tirano. 10Y kaꞌiꞌ junaꞌ keriꞌ xubꞌen ri Pablo, romariꞌ konojel ri ekꞌo pa rochꞌulew Asia chi israelitas y ma israelitas ta xkakꞌaxaj rutzij ri Ajaw. 11Y ri Dios ndubꞌen chi ngebꞌanatej chiruqꞌaꞌ ri Pablo milagros ri ma jumbꞌey etzꞌeton. 12Hasta ri pañuelos o ri rukꞌul+ ri Pablo ri nduyaꞌ chirij ri rutziaq atoq ndisamej, ngekikꞌuaj ri wineq chake ri ngeyawej, y ri ngeyawej ngekꞌachaj y ri itzel teq espíritu kꞌo pa kikꞌaslen ngeꞌel e.\n13Pero ekꞌo jujun israelitas ri ngebꞌiyaj pa teq bꞌey y ngekelesalaꞌ itzel teq espíritu+ pa kikꞌaslen ri wineq ri xkajoꞌ xkikusaj rubꞌiꞌ ri Ajaw Jesús+ chin xkibꞌen ri kisamaj, y kereꞌ xkibꞌij chake ri itzel teq espíritu: Pa rubꞌiꞌ ri Jesús ri ndutzijoj ri Pablo ndiqabꞌij chiwa chi kixel, xechajeꞌ.\n14Chikikajal ri keriꞌ xkibꞌanalaꞌ, ekꞌo wuquꞌ rukꞌajol jun achi rubꞌiniꞌan Esceva, jun chikikajal ri sacerdotes israelitas más kꞌo ruchuqꞌaꞌ kitzij. 15Y atoq xkajoꞌ xkelesaj jun itzel espíritu pa rukꞌaslen jun wineq, ri espíritu riꞌ xubꞌij: Riyin wetaman ruwech ri Jesús+ y wetaman achike chi achi ri Pablo, pero jakꞌa rix, ¿achike kꞌa rix? xchajeꞌ.\n16Ja atoq riꞌ ri achi kꞌo ri itzel espíritu pa rukꞌaslen xuroqij riꞌ chikij, y xtiker pa kiqꞌaꞌ, porque más kꞌo ruchuqꞌaꞌ ke chikiwech rejeꞌ. Xuretz kitziaq chikij, y echꞌanel y esokotajneq xeꞌanimej pe chupan ri jay riꞌ. 17Y re xbꞌanatej xakꞌaxex koma konojel ri ekꞌo pa tinamit Éfeso, chi israelitas y ma israelitas ta. Y konojel xok xibꞌriꞌil+ pa kánima, y xnimrisex rubꞌiꞌ ri Ajaw Jesús.\n18Y ekꞌiy chikikajal ri xkitaqij ri Ajaw xetuqaqa chin ndikibꞌilaꞌ y ndikiyaꞌ chikij ri itzel teq achike ekibꞌanaloꞌon pe.+ 19Ekꞌiy chuqaꞌ chikikajal ri kitaqin ri Ajaw Jesús, ri eꞌajqꞌij rubꞌanun kan, xekikꞌen pe ri kiwuj ri xkikusalaꞌ chin xekibꞌen kiqꞌij wineq, xkimal ruchiꞌ, y xekikꞌatisaj+ chikiwech konojel. Ri rajel ri wuj xekꞌatisex, jun laꞌeq 50,000 pieza saqipueq reqalen. 20Y keriꞌ, ri rutzij ri Ajaw rikꞌin ruchuqꞌaꞌ bꞌaneq rutzijol+ chikikajal ri wineq, y ekꞌiy más ngetaqin richin.\n21Atoq xbꞌanatej yan nojel reꞌ, ri Pablo xuyaꞌ pa ránima chi ndibꞌa pa tinamit Jerusalén,+ pero nabꞌey ngebꞌerutzꞌetaꞌ ri kitaqin ri Ajaw pa teq tinamit chin ri rochꞌulew Macedonia y chin ri rochꞌulew Acaya, y kereꞌ ndubꞌij pa ránima: Atoq enutzꞌeton chik kan ri hermanos pa tinamit Jerusalén, ndikꞌatzin chuqaꞌ ngibꞌa pa tinamit Roma. Keriꞌ xunojij ri Pablo. 22Xeruteq pa rochꞌulew Macedonia ekaꞌiꞌ ri ngetoꞌon richin, ri Timoteo+ y ri Erasto,+ pero ri Pablo xkanej kan pa rochꞌulew Asia.\nPa tinamit Éfeso ndibꞌanatej jun nim oyowal\n23Chupan teq ri qꞌij riꞌ, pa tinamit Éfeso xbꞌanatej jun nim oyowal roma rutzijoxik ri Qetzij Bꞌey+ chin ri Ajaw. 24Porque jun achi rubꞌiniꞌan Demetrio ri ndusamajij saqipueq junan kikꞌin konojel ri ngebꞌanun ri chꞌuteq rachibꞌel ri rachoch ri ki-diosa Artemisa, kꞌiy méra ndikichꞌek+ chirij ri samaj ndikibꞌen. 25Ri Demetrio xerumal ri ngebꞌanun ri chꞌuteq achoch riꞌ, y xubꞌij chake: Rix nuwinaqul aj Éfeso, iwetaman chi rikꞌin re samaj reꞌ ndiqachꞌek kꞌiy qaméra. 26Chuqaꞌ itzꞌeton rikꞌin iwech y iwakꞌaxan chi ri achi rubꞌiniꞌan Pablo rujalon kinoꞌoj ekꞌiy wineq, ma xe ta waweꞌ pa tinamit Éfeso, xa jubꞌama pa nojel teq tinamit chin ri rochꞌulew Asia. Porque ndubꞌilaꞌ chi ri achibꞌel ri ebꞌanun rikꞌin kiqꞌaꞌ wineq ma e-dios ta.+ 27Y roma ri ndubꞌilaꞌ ri Pablo, ma xe ta ma utz ta xtitzꞌetetej ri qasamaj, xa jajun ri rachoch ri nimalej qa-diosa Artemisa xtubꞌen chare chi nixta jun reqalen, y ri nimalej ruqꞌij ri Artemisa xa xtikꞌis qa, y rijaꞌ jun diosa ri ndiyoꞌox ruqꞌij qoma roj qonojel pa rochꞌulew Asia, y koma chuqaꞌ konojel wineq chochꞌulew.\n28Atoq xkakꞌaxaj keriꞌ, xyakatej santienta koyowal ri wineq, y xesikꞌin chubꞌixik: ¡Nimalej ruqꞌij ri Artemisa ri qa-diosa roj aj Éfeso! ngechajeꞌ.\n29Ri wineq chin ri tinamit xeyakatej maske ma ketaman ta achike roma. Xebꞌekitzꞌamaꞌ ri Gayo+ y ri Aristarco,+ ekaꞌiꞌ achiꞌaꞌ aj rochꞌulew Macedonia ri kachibꞌilan ri Pablo apejeꞌ ndibꞌa y ekijororen xekikꞌuaj pa nimajay apeꞌ ndikimal kiꞌ ri wineq chin ri tinamit. 30Ri Pablo kin bꞌaláta xrajoꞌ xbꞌechꞌaꞌa chake ri wineq eyakatajneq, pero ri hermanos aj chiriꞌ ma xkiyaꞌ ta qꞌij chare. 31Ekꞌo chuqaꞌ jujun achiꞌaꞌ chiriꞌ pa tinamit ri kꞌo uchuqꞌaꞌ pa kiqꞌaꞌ pa rochꞌulew Asia, ri eramigos ri Pablo. Jajun rejeꞌ xkiteq rubꞌixik chare ri Pablo chi ma terukꞌutuꞌ riꞌ chikiwech ri wineq kimolon kiꞌ chupan ri nimajay. 32Jakꞌa ri apeꞌ kimolon kiꞌ ri wineq, ri ekꞌo apu chiriꞌ ngesikꞌiyaj apu, y jun wi ri ndikibꞌilaꞌ apu chꞌaqa, y jun chi wi ndikibꞌilaꞌ apu chꞌaqa chik, porque xa ma jun rubꞌeyal ri ndajin, y jubꞌama konojel nixta ketaman achike roma kimolon kiꞌ chiriꞌ. 33Ri israelitas ekꞌo chiriꞌ xkikanoj jun achi chin ndichꞌaꞌa pa ki-cuenta, y xkil jun achi rubꞌiniꞌan Alejandro, y xkichokmayilaꞌ pe kꞌa xuqaqa na e chikiwech ri wineq. Ri Alejandro xubꞌen ruqꞌaꞌ chin xechꞌojochiꞌ qa ri wineq,+ y xubꞌij chi ri israelitas ma jun kimak chi ri wineq eyakatajneq chikij ri ekaꞌiꞌ etzꞌamon e. 34Pero ri wineq kimolon kiꞌ chiriꞌ itzel ngekitzꞌet ri israelitas, romariꞌ atoq xkiyaꞌ cuenta chare chi ri Alejandro jun israelita, jun laꞌeq kaꞌiꞌ hora kereꞌ xesikꞌin chubꞌixik: ¡Nimalej ruqꞌij ri Artemisa ri diosa qichin roj aj Éfeso! ngechajeꞌ.\n35Atoq ri aj tzꞌibꞌanel chin ri tinamit xtiker xubꞌen chake ri wineq chi xechꞌojochiꞌ qa, kereꞌ xubꞌij: Rix aj Éfeso, konojel wineq ketaman chi ri tinamit Éfeso chajinel chin ri rachoch ri nimalej diosa Artemisa, y chajinel chuqaꞌ chin ri rachibꞌel qajneq pe chikaj. 36Y riꞌ, nixta jun xtibꞌiꞌin chi ma ke ta riꞌ. Roma kꞌa riꞌ, ndikꞌatzin chi rix ndiqꞌil iwiꞌ y ma tibꞌen jun achike ri ma inojin ta utz-utz. 37Porque ri achiꞌaꞌ eꞌikꞌamon pe chireꞌ, ma kibꞌanun ta eleqꞌ pa rachoch+ ri qa-diosa Artemisa y nixta jun yoqꞌonik tzij kibꞌiꞌin chirij. 38Romariꞌ, si ri Demetrio y ri ngebꞌanun rachibꞌel ri rachoch ri diosa Artemisa ndikajoꞌ ngesujun chirij jun wineq, chin riꞌ kꞌo ri qꞌatbꞌel tzij y ekꞌo chuqaꞌ ri ngeqꞌaton tzij. Chiriꞌ kꞌa kebꞌesujun. 39Y si rix kꞌo chik jun sujunik ikꞌamon pe, tiqabꞌanaꞌ ruwech jun qꞌij chin ngixpuꞌun pa qꞌatbꞌel tzij y ndiqabꞌen rukꞌojlen ri sujunik riꞌ, achel ndubꞌij ri qa-ley. 40Porque rikꞌin ri xbꞌanatej wokami, kꞌo cheꞌel ndibꞌix chiqij chi roj yakatajneq chirij ri rey, y si xtikꞌutux razón chaqe achike roma xeyakatej ri wineq, ma jun achike ngojtiker xtiqabꞌij chin ndiqatoꞌ qiꞌ, xchajeꞌ. Y atoq ri aj tzꞌibꞌanel rubꞌiꞌin chik keriꞌ, xeruteq ri wineq chikachoch.


Mateo 5 | CAKSMNT Bible | YouVersion\nRi Jesús nutzijuoj ri ruchꞌabꞌal ri Dios paroꞌ jun chꞌiti juyuꞌ: Icꞌo ri jaꞌal ncaꞌquicuot\n1Y antok ri Jesús xaꞌrutzꞌat chi iqꞌuiy vinak quimaluon-quiꞌ, jajaꞌ xjotie-el paroꞌ ri chꞌiti juyuꞌ, y xtzꞌuye-ka. Y ri ru-discípulos xquimol-quiꞌ riqꞌuin cierca. 2Y ri Jesús ncaꞌrutijuoj ri vinak, y nuꞌej:\n3Can jaꞌal caꞌquicuot ri niquinaꞌ chi puobra ri qui-espíritu choch ri Dios, ruma quichin ijejeꞌ ri reino ri cꞌo chicaj.\n4Can jaꞌal caꞌquicuot ri ntuokꞌ cánima choch ri Dios, ruma ri Dios xcaꞌruꞌon consolar.#Is. 61:2.\n5Can jaꞌal caꞌquicuot ri manak-oc quikalien niquinaꞌ pa cánima, ruma xtuoc quichin ri roch-ulief como herencia.#Sal. 37:11.\n6Can jaꞌal caꞌquicuot ri ninem y nicꞌat cánima chi niquicꞌuaj jun utzulaj cꞌaslien choch ri Dios, ruma ri Dios xtuyaꞌ nojiel chica chi ninuoj ri cánima.#Is. 55:1-2.\n7Can jaꞌal caꞌquicuot ri niquijoyovaj quivach nicꞌaj chic vinak, ruma ri Dios xtujoyovaj jeꞌ quivach ijejeꞌ.\n8Can jaꞌal caꞌquicuot ri sak cánima,#Sal. 24:3-4. ruma ijejeꞌ xtiquitzꞌat roch ri Dios.\n9Can jaꞌal caꞌquicuot ri niquiꞌan chi niqꞌuis ri ayoval, ruma xtiꞌeꞌx chica chi i-ralcꞌual ri Dios.\n10Can jaꞌal caꞌquicuot ri quicꞌuan jun choj cꞌaslien y rumareꞌ niquikꞌasaj sufrimiento#1P. 3:14. pa quikꞌaꞌ nicꞌaj chic; ruma quichin ijejeꞌ ri reino ri cꞌo chicaj.\n11Can jaꞌal quixquicuot ixreꞌ ri itziel nquixtzꞌiet y niꞌeꞌx nojiel clase chi tzij chiva, y nitzꞌak tzij chivij vuma inreꞌ.#1P. 4:14. 12Quixtzeꞌn y quixquicuot, ruma nem ri rucꞌaxiel ri xtiyoꞌx chiva chicaj. Ruma incheꞌl ri sufrimiento ri ntikꞌasaj ixreꞌ vacame, quireꞌ jeꞌ xquikꞌasaj ri profetas ri xaꞌcꞌujieꞌ ojier can tiempo.#2Cr. 36:16; Hch. 7:52.\nRi atzꞌan, can nicꞌatzin chica ri vinak choch-ulief\n13Ixreꞌ ix incheꞌl atzꞌan chiquivach ri vinak ri icꞌo choch-ulief. Pero xa ri atzꞌan niqꞌuis-el ri rutzayal, ¿chica ta cꞌa niyoꞌn chic rusavuor? Xa man jun chic nicꞌatzin, xa nicꞌak-el chi niquixakꞌ can ri vinak.#Mr. 9:50; Lc. 14:34-35.\nRi luz ri cꞌo ri choch-ulief\n14Ixreꞌ ix incheꞌl ri luz chiquivach ri vinak ri icꞌo choch-ulief y jaꞌal nquixkꞌalajin, incheꞌl nikꞌalajin-pa jun tanamet ri cꞌo paroꞌ jun juyuꞌ y manak cheꞌl nravaj-riꞌ. 15Antok nitzij jun lámpara, man niyoꞌx ta chuxieꞌ jun cajuon; antok nitzij jun lámpara, chicaj niyoꞌx-ve chi nuyaꞌ sakil pa quiveꞌ quinojiel ri icꞌo pa jay.#Mr. 4:21; Lc. 8:16; 11:33. 16Quireꞌ tibꞌanaꞌ ixreꞌ jeꞌ chiquivach ri vinak; can tiyaꞌ sakil incheꞌl jun luz chi quireꞌ antok ri vinak niquitzꞌat chi ixreꞌ otz ntiꞌan, can xtiquiyaꞌ rukꞌij ri Itataꞌ ri cꞌo chicaj.#1P. 2:12.\nRi Jesús nuꞌej chirij ri ley\n17Man tiꞌan pensar chi inreꞌ xipa chi niꞌan man jun rakalien cha ri ley richin ri Moisés, y niꞌan jeꞌ quireꞌ cha ri tzꞌibꞌan can cuma ri profetas ri xaꞌcꞌujieꞌ ojier can tiempo; man ruma ta reꞌ xipa. Inreꞌ xipa chi niꞌan cumplir. 18Can ketzij niꞌej chiva chi nojiel ri tzꞌibꞌan chupan ri ley, can xcaꞌbꞌanataj-na-ve. Ri roch-ulief y ri rocaj can xcaꞌqꞌuis. Pero ri tzꞌibꞌan can chupan ri ley, man jun letra choj xtakꞌax, xa xtuꞌon cumplir nojiel.#Lc. 16:17. 19Xa chica-na vinak ri man nrajoꞌ ta nuꞌon ri nuꞌej chupan ri ley, mesque jun tzij ri man can ta rakalien, y can quireꞌ mismo nucꞌut chiquivach nicꞌaj chic vinak chi man tiquiꞌan ri nuꞌej ri tzij reꞌ, ri nibꞌano quireꞌ xtiꞌan chꞌuteꞌn cha chupan ri reino ri cꞌo chicaj. Pero ri nibꞌano nojiel ri nuꞌej chupan ri ley y quireꞌ mismo nucꞌut chiquivach nicꞌaj chic vinak, chi tiquibꞌanaꞌ ri nuꞌej ri ley, can xtiꞌan nem cha chupan ri reino ri cꞌo chicaj. 20Y mareꞌ ixreꞌ nicꞌatzin chi más ta choj ri icꞌaslien choch ri quicꞌaslien ri achiꞌaꞌ escribas y ri achiꞌaꞌ fariseos. Ruma xa man quireꞌ ta ri icꞌaslien, man xquixuoc ta chupan ri reino ri cꞌo chicaj.\nRi Jesús nuꞌej chi man otz ta ri ayoval\n21Ixreꞌ ivaxan jaꞌal ri xꞌeꞌx chica ri vinak ri xaꞌcꞌujieꞌ ojier can tiempo: Man caquimisan;#Ex. 20:13; Dt. 5:17. y chica-na ri nuquimisaj jun, can tiꞌan juzgar. 22Pero inreꞌ niꞌej: Chica-na ri nipa royoval chirij jun chic vinak, can nuꞌon ruchꞌoꞌj, y can tiꞌan juzgar. Y chica-na jeꞌ ri nuꞌej cha jun chic: Nacanic, can tucꞌuax chiquivach ri autoridades richin ri tanamet chi tiꞌan juzgar. Y chica-na ri nuꞌej cha jun vinak: Tacatic, can niꞌa chupan ri infierno, ri kꞌakꞌ ri man nichup ta.\n23Mareꞌ, vi xa atreꞌ atcꞌo chic apa choch ri altar richin nayaꞌ can ri av-ofrenda cha ri Dios y ja nalka pan aveꞌ chi atreꞌ cꞌo jun kax itziel abꞌanun cha jun chic; 24tayaꞌ can ri av-ofrenda choch ri altar y caꞌin riqꞌuin ri jun reꞌ, y tabꞌanaꞌ ri paz riqꞌuin chi quireꞌ manak ayoval chiꞌicajol. Cꞌajareꞌ catzalaj chic pa y tayaꞌ cha ri Dios ri av-ofrenda.\n25Cacꞌujieꞌ de acuerdo riqꞌuin ri nibꞌano acusar avichin, otz xa cꞌa ja at-bꞌanak pa bꞌay. Ruma xa man naꞌan ta quireꞌ, ri nibꞌano acusar avichin xcarujach pa rukꞌaꞌ ri juez, y ri juez xcarujach-el pa rukꞌaꞌ ri ache ri nichajin ri cárcel chi ncarutzꞌapij pa cárcel. 26Y can ketzij niꞌej, chi man ncatiel ta pa pa cárcel, hasta cꞌa xtatzoliej ri último centavo ri choj cha abꞌanun-ve acꞌas.\nRi Jesús nuꞌej chi jun cꞌulan man tucꞌuaj-riꞌ riqꞌuin jun chic\n27Ixreꞌ ivaxan jaꞌal ri xꞌeꞌx ojier can: Ri at-cꞌulan, man tavucꞌuaj-aviꞌ riqꞌuin jun chic.#Ex. 20:14; Dt. 5:18. 28Pero inreꞌ niꞌej: Xa cꞌo jun ache nutzꞌat jun ixok y nurayij roch pa ránima; ya xuꞌon pecado riqꞌuin ri ixok reꞌ.\n29Mareꞌ, xa ri anakꞌavach derecha nibꞌano chava chi ncatzak, más otz tavalasaj-el y tacꞌaka-el. Ruma más otz manak jun anakꞌavach que niꞌa nojiel ri a-cuerpo chupan ri infierno.#Mt. 18:9; Mr. 9:47. 30Y xa ri akꞌaꞌ derecha nibꞌano chava chi ncatzak, más otz takupij-el y tacꞌaka-el. Ruma más otz manak jun akꞌaꞌ que niꞌa nojiel ri a-cuerpo chupan ri infierno.#Mt. 18:8; Mr. 9:43.\nRi Jesús nuꞌej chi ri i-cꞌulan man otz ta chi niquijach-quiꞌ\n31Y xꞌeꞌx jeꞌ ojier can: Ri ache ri man nrajoꞌ ta chic ri raxjayil y nujach-riꞌ riqꞌuin, tubꞌanaꞌ jun carta ri pacheꞌ nuꞌej-ve chi nujach-riꞌ riqꞌuin, y tuya-el cha ri raxjayil.#Dt. 24:1; Mt. 19:7; Mr. 10:4. 32Pero inreꞌ niꞌej: Ri ache ri nujach-riꞌ riqꞌuin ri raxjayil, pero man ruma ta ri ixok rucꞌuan-riꞌ riqꞌuin jun chic ache; ri ache reꞌ nuꞌon chi ri raxjayil nuꞌon pecado choch ri Dios xa niꞌa riqꞌuin jun chic ache, y ri ache ri nicꞌulieꞌ riqꞌuin ri ixok ri jachuon-el, can nuꞌon jeꞌ pecado choch ri Dios.#Mt. 19:9; Mr. 10:11-12; Lc. 16:18; 1Co. 7:10-11.\nRi Jesús nuꞌej chi man tiꞌan jurar\n33Ixreꞌ jaꞌal ivaxan jeꞌ ri xꞌeꞌx chica ri vinak ri xaꞌcꞌujieꞌ ojier can tiempo; chi man tiquicꞌax quitzij,#Lv. 19:12. xa can tiquibꞌanaꞌ cumplir ri xquiꞌej, ruma choch ri Ajaf Dios xquiꞌan-ve jurar.#Nm. 30:2; Dt. 23:21. 34Pero inreꞌ niꞌej chiva: Man jun bꞌay tiꞌan jurar;#Stg. 5:12. ni por ri rocaj, ruma chireꞌ cꞌo-ve ri ru-trono ri Dios;#Is. 66:1; Mt. 23:22. 35ni por ri roch-ulief, ruma chireꞌ nuya-ve ri rakan ri Dios;#Is. 66:1. ni por ri tanamet Jerusalén, ruma ri tanamet reꞌ richin ri Namalaj Rey;#Sal. 48:2. 36ni por ri ijaluon tiꞌan jurar; ruma ixreꞌ man nquixtiquir ta ntiꞌan sak o xak cha jun iveꞌ. 37Mareꞌ nojiel ri ntiꞌej, xa tiꞌej sí o tiꞌej ni; ruma xa ntiꞌan jurar, man otz ta, ruma xa riqꞌuin ri itziel nipa-ve.\nQuiꞌivajoꞌ ri iv-enemigos\n38Ivaxan jaꞌal ri xꞌeꞌx ojier can, chi ri nalasan-el jun nakꞌaroch jun chic vinak, quireꞌ jeꞌ mismo tiꞌan cha jajaꞌ. Y ri nalasan-el jun roray jun chic vinak, can quireꞌ jeꞌ mismo tiꞌan cha.#Ex. 21:24; Lv. 24:20; Dt. 19:21. 39Pero inreꞌ niꞌej chiva: Man tiꞌan rucꞌaxiel cha ri nibꞌano itziel chiva. Xa cꞌo jun nuyaꞌ jutzꞌaj kꞌaꞌ cha ri akꞌoꞌtz derecha, xa tayaꞌ chic apa ri jun chic lado choch. 40Y xa cꞌo jun ri ncarucꞌuaj pa juzgado ruma nrajoꞌ numaj-el jun atziak, can tayaꞌ cha chi nucꞌuaj, y can tayaꞌ jeꞌ cha ri a-capa ri akꞌuꞌn. 41Y xa cꞌo jun ri ncaruꞌon obligar chi navucꞌuaj ri rakaꞌn jun kilómetro, xa can tavucꞌuaj ri akaꞌn jun chic kilómetro más. 42Y xa cꞌo jun cꞌo nucꞌutuj chava, tayaꞌ cha ri nrajoꞌ. Y xa cꞌo jun nucꞌutuj jun kax pa kajic chava, can taya-el cha.\n43Ivaxan jaꞌal ri xꞌeꞌx ojier can. Ri tzij reꞌ nuꞌej: Tavajoꞌ ri a-prójimo#Lv. 19:18. y tatzꞌataꞌ itziel ri itziel ncarutzꞌat. 44Pero inreꞌ niꞌej chiva: Quiꞌivajoꞌ ri iv-enemigos; ticꞌutuj cha ri Dios chi caꞌrubꞌanaꞌ bendecir ri vinak ri nquixquiꞌan maldecir; tibꞌanaꞌ otz chica ri itziel nquixquitzꞌat; y tibꞌanaꞌ orar pa qui-cuenta ri ncaꞌyakꞌuon ivichin y ri ncaꞌbꞌano perseguir ivichin, 45richin quireꞌ nikꞌalajin chi ixreꞌ ix ralcꞌual ri Itataꞌ ri cꞌo chicaj. Ruma jajaꞌ can otz quiqꞌuin quinojiel. Nuꞌon chi ntiel-pa ri kꞌij pa quiveꞌ ri otz quicꞌaslien y pa quiveꞌ ri itziel quicꞌaslien, y nuya-pa jeꞌ ri jobꞌ pa quiveꞌ ri choj quicꞌaslien, y pa quiveꞌ ri man choj ta quicꞌaslien. 46Ruma xa ja ri ncaꞌjoꞌn ivichin, xa jareꞌ nquiꞌvajoꞌ, ¿cꞌo came rucꞌaxiel xtiyoꞌx chiva? ¿Man quireꞌ ta came niquiꞌan ri maloy-impuestos? 47Y xa joꞌc quiqꞌuin ri iv-hermanos jaꞌal ntiꞌan saludar-iviꞌ, ¿chica otz nitzꞌiet iviqꞌuin? ¿Man quireꞌ ta came niquiꞌan ri man cataꞌn ta roch ri Dios? 48Ixreꞌ can choj tibꞌanaꞌ riqꞌuin nojiel ri ntiꞌan,#Dt. 18:13. incheꞌl ri Itataꞌ ri cꞌo chicaj; jajaꞌ can choj riqꞌuin nojiel ri nuꞌon.\nLearn More About Ri c'ac'ac' Testamento pa kach'ab'al


Re C'ac'a Testamento pa Kach'abal SAN LUCAS 1\nRe ruc'aslen re Jesucristo re tz'iban can roma San Lucas\nRe Lucas nutz'ibaj jun-ca'e' tzij cha re Teófilo\n1 Je q'uiy quitijon quik'ij chin niquitz'ibaj che ja'jun che ja'jun re cosas re xe'banataj✡ Jn 20.31; Hch 1.1-3; 1 Ti 3.16. chakacojol pa ru-tiempo re Jesús. 2 Y tak xquitz'ibaj, can ancha'l-va re xtzijos chaka, coma re xe'tz'eto chin ronojel re xuban re Jesús.✡ Jn 15.27; 2 P 1.16; 1 Jn 1.1. Y re xe'tz'eto re xbanataj, reje' can xquitzijoj chuka' re ruch'abal re Dios. 3 Y yen chuka' ninjo' nintz'ibaj re xbanataj. Can xintaj nuk'ij chin xintamaj ronojel re xe'banataj. Y jare' re ninjo' nintz'ibaj che ja'jun che ja'jun chava✡ Hch 1.1. rat namalaj Teófilo, 4 chin quire' natamaj che can katzij-va✡ Jn 20.31; Hch 1.1; 11.4. re c'utun chavach chij re Jesucristo.\nJun ángel nubij che xtalax jun ac'ual re xtubini'aj Juan\n5 Chire' pa Judea xc'ue' jun sacerdote xubini'aj Zacarías, y xc'ue' c'a quiq'uin jun grupo sacerdotes re quibini'an Abías.✡ Neh 12.4. Pa ru-tiempo re Zacarías, ja re Herodes re Rey✡ Mt 2.1. chire' pa Judea. Re ruxayil re Zacarías rubini'an Elisabet. Re Elisabet jun rey-rumam can re namalaj sacerdote re xubini'aj Aarón. 6 Re Zacarías y re Elisabet choj re quic'aslen chach re Ajaf Dios, y niquinimaj rutzij.✡ 1 R 9.4; 2 R 20.3; Sal 119.6; 2 Co 1.12. Can niquiban-va re nubij. Y man jun vinak itzel nich'o chiquij. 7 Re je ca'e' vinak re' man jun cajc'ual, roma re Elisabet man nic'ue-ta ral. Y che je ca'e' camas chic je re'j.\n8 Y c'o jun k'ij tak re Zacarías y re je ruchibil xbeka re qui-turno chin niquiban re samaj✡ 2 Cr 8.14. chire' pa rachoch re Dios como sacerdote. 9 Cada jun chique re sacerdotes jun-va che samaj niquiban pa rachoch re Dios. Y re qui-costumbre re sacerdotes ja re niquiban sortear re anchique niparon re pom. Y re k'ij re' pa rue' re Zacarías xka-va re suerte che ja reja' re ndoc pa rachoch re Dios chin no'rparoj re pom✡ Ex 30.7, 8. pa rue' re altar. 10 Y tak re Zacarías ntajin chuparoxic re pom, conojel re vinak jec'o pa fuera✡ Lv 16.17. ye'tajin cha oración. 11 Jac'a tak re Zacarías c'o chire' nuparoj re pom, jare' tak xuc'ut-ri' jun ángel chach, jun ángel chin re Ajaf Dios. Y re ángel re' xpa'e' pa rajquik'a' re altar✡ Ex 30.1. re anche' niparox-va re pom. 12 Tak re Zacarías xutz'at re ángel re', xsatz ruc'o'x y xuxibij-ri'✡ Lc 1.29; 2.9; 5.8; Hch 10.4. 13 Pero re ángel xubij cha re Zacarías: Man taxibij-avi'.✡ Ap 1.17. Re Dios xuc'axaj re a-oración.✡ Gn 25.21; 1 S 1.19; Hch 10.4. Re Elisabet re avxayil xtic'ue' jun ral, y Juan rube' xtaya'. 14 Y roma re ac'ual re' camas xtiqui'cot re avánma y chuka' camas je q'uiy vinak✡ Lc 1.58. xque'qui'cot. 15 Roma re avajc'ual camas ruk'ij xto'rbana' chach re Dios.✡ Mt 11.11; Jn 5.35. Man xtukum-ta vino, y ni xe-ta nic'aj chic clase ya' re nuban cha jun vinak che nik'abar,✡ Nm 6.3; Jue 13.4; Lc 7.33. roma tak xtalax can nojnak-va-pa re ránma riq'uin re Espíritu Santo. 16 Y xtuban chique je q'uiy avinak israelitas chin niquinimaj re Ajaf Dios y nijalataj re quic'aslen.✡ Mal 4.5, 6. 17 Re Juan✡ Mt 11.14. re' xtinabayaj chach re Cristo chin ye'ruban preparar✡ Is 40.3. re vinak anche' xte'ka-va re Cristo. Reja' can xtic'ue' re Espíritu Santo y re poder riq'uin, ancha'l xc'ue' riq'uin re Elías, re jun rusamajel re Dios re xc'ue' ajuer can, re xbex profeta cha. Reja' xtuban chique re te'ej-tata'aj chin ye'quijo' re cajc'ual, y chuka' xtuban chique re vinak re man ye'niman-ta tzij che tiquinimaj tzij y che niquic'uaj jun c'aslen choj ancha'l quic'uan re vinak choj quic'aslen. Quire' xtuban-apo chique re vinak chin ye'ruban-apo preparar, chin quire' re vinak re' xe chic niquiyabej-apo re Ajaf. Quire' xubij re ángel cha re Zacarías.\n18 Y re Zacarías xuc'utuj cha re ángel: ¿Ancha'l tak xtintamaj✡ Gn 15.8; Jue 6.36; Is 38.22. yen che katzij o man katzij-ta re nabij chua? Roma yen y re vaxayil xa yoj rejeta'k tak vinak chic,✡ Gn 17.17; 18.12. y man ye'c'ue-ta chic kajc'ual, xcha'.\n19 Y jare' tak re ángel xubij cha: Ja yen re ángel re nbini'an Gabriel,✡ Dn 8.16; 9.21; Mt 18.10; He 1.14. y can nimban re nubij re Dios chua. Mare' xinrutak-pa aviq'uin chin che ne'nya' jun noticia otz chava. Y re noticia re', ja che xtic'ue' re avajc'ual. 20 Y roma man xanimaj-ta re ximbij chava, vocame xcamemur,✡ Ex 4.11; Ez 3.26; 24.27; Lc 1.62. y xcach'o chic jun bey c'aja tak xtalax re avajc'ual. Y ronojel re' xtibanataj, c'aja tak xtapon re tiempo, xcha' re ángel.\n21 Tak re ángel ntajin che tzij riq'uin re Zacarías, re vinak re je'yabeyon richin, niquibila': ¿Andex como xuban re Zacarías roma man ndel-ta-pa pa rachoch re Dios? 22 Y tak re Zacarías xel-pa, man nitiquir-ta nich'o chique re vinak, roma xmemur.✡ Lc 1.62. Mare' re je'yabeyon richin, cha'nin xquinabej che c'o jun cosa re xsekresas-pa chach chire' pa rachoch re Dios. Re Zacarías xaxe riq'uin ruk'a' nuban-va señas chiquivach re vinak, roma xmemur.\n23 Y tak reja' xuq'uis✡ 1 Cr 9.25. can re jenipa' k'ij chin re ru-turno chire' pa rachoch re Dios, xba charachoch. 24 Ca'e-oxe' k'ij tibanataj-va quire' pa rachoch re Dios, tak re Elisabet re ruxayil re Zacarías xunabej che c'o chic yabil chij, y mare' vo'o' ic' man jun anche' xel-va. Re Elisabet nubij: 25 Vocame re Vajaf Dios xtuya' c'a re ac'ual re' chua, chin che yen man chic yinq'uex-ta✡ Gn 30.23; Is 4.1. chiquivach re vinak re yinquiyok'✡ 1 S 1.6. roma man jun val.✡ Is 54.1.\nJun ángel nuya' rutzijol che xtalax re Jesús\n26 Jac'a tak re Elisabet ne'copej vaki' ic' re ruyabil, jare' tak re Dios xutak re ángel✡ Lc 1.19. Gabriel pa jun tenemit rubini'an Nazaret, re tenemit re' chin re Galilea. 27 Re ángel Gabriel xtak riq'uin jun ixok rubini'an María. Re ixok✡ Is 7.14; Mt 1.18. re' man jun bey runimon-ta-ri' riq'uin ache. Re ixok re' c'utun chic chin nic'ule' riq'uin jun ache rubini'an José. Y re José rey-rumam can re Rey David. 28 Re ángel xapon riq'uin re ixok re' y xubij cha: ¡Tiqui'cot c'a re avánma, roma camas yatrajo' re Ajaf Dios! Y re Ajaf Dios c'o aviq'uin.✡ Jue 6.12. Y chiquicojol conojel re ixoki', ja rat re c'o más bendición xac'ul.✡ Lc 1.42.\n29 Y tak re María xutz'at re ángel y xuc'axaj re xubij cha, xsatz ruc'o'x✡ Lc 1.12. y xunojij-ka pa ránma: ¿Anchique roma tak quire' nuban chin nuya' ruxnokil-noch? 30 Entonces re ángel xubij: Man taxibij-avi' María. Rat can xac'ul re utzil pitinak riq'uin re Dios. 31 Vocame nimbij can chava che xtic'ue' jun ac'ual aviq'uin, y tak xtalax✡ Ga 4.4. re ac'ual re', ala' y Jesús rube' xtaya'. 32 Reja' camas ruk'ij xtic'ue',✡ Fil 2.10; 1 Ti 6.15. y xtubini'aj chuka' Ruc'ajol re namalaj Dios roma can katzij-va che Ruc'ajol re Dios. Re ac'ual re xtic'ue', jun rey-rumam can re Rey David, y re Ajaf Dios xtiyi'o✡ 2 S 7.11; Sal 132.11; Is 9.6, 7; 16.5; Jer 23.5. can Rey, chin xtuban gobernar ancha'l xuban gobernar re Rey David ajuer can, 33 chin quire' re Jesús nuban gobernar pan ive' yex re yix rey-rumam can re Jacob. Y yixruban gobernar chin nojel tiempo,✡ Dn 2.44; 7.14; Abd 21; Mi 4.7; Jn 12.34. xcha' re ángel cha re María.\n34 Y tak re María xuc'axaj ronojel re', xuc'utuj cha re ángel: ¿Y ancha'l c'a tak xtic'ue' val, roma yen manak ache viq'uin?\n35 Y re ángel xubij cha re María: Ja re ru-poder re Espíritu Santo chin re namalaj Dios re xtika-pa pan ave'✡ Mt 1.18, 20. chin xtuya' re yabil re' chavij. Mare', re lok'olaj ac'ual re xtalax aviq'uin, can xtubini'aj-va Ruc'ajol re Dios roma can katzij-va che Ruc'ajol re Dios.✡ Lc 1.32. 36 Y nimbij chuka' chava che re avch'alal Elisabet re camas chic✡ Mt 14.33; 26.63; Jn 1.34; 20.31; Hch 8.37; Ro 1.4. re'j y niquibij cha che camanak-va ac'ual nic'ue' riq'uin, vocame xtic'ue' jun ac'ual riq'uin, roma vaki' ic' c'o-va cha re ruyabil, 37 roma re Dios man jun cosa c'ayef chach.✡ Gn 18.14; Jer 32.17; Zac 8.6; Ro 4.21.\n38 Can jare' tak re María xubij: Can njachon-vi' pa ruk'a' re Ajaf. Can tibanataj c'a ancha'l re xabij chua, xcha' re María cha re ángel.\nY re ángel xel-a chire' riq'uin re María, y xba.\nRe María no'rbana' visitar re Elisabet\n39 Y re María cha'nin xuban-a rubanic chin xba pa jun tenemit re c'o pa rue' jun loma chin re departamento rubini'an Judea.✡ Jos 21.9. 40 Y tak xapon chire' pa tenemit, reja' xba charachoch re Zacarías chin xbo'rya' ruxnokil-rach re Elisabet. 41 Tak re Elisabet xuc'axaj re ruxnokil-rach re xuya' re María, reja' xuna' che can xsilon re ac'ual chupan. Y tak re Elisabet nojnak chic ránma riq'uin re Espíritu Santo,✡ Hch 6.3; Ef 5.18; Ap 1.10. 42 can riq'uin ruchuk'a' xch'o, y xubij: Chakacojol yoj ixoki', ja rat re nac'ul jun namalaj bendición✡ Jue 5.24. chin re Dios, y quire' chuka' nuc'ul re ac'ual re xtalax aviq'uin roma can katzij-va Ruc'ajol re Dios. 43 Y mare' yen can man nak'ax-ta pa nue', anchique roma tak naya' nuk'ij yen y nac'utuj ruxnokil-noch rat re yat rute' re Vajaf.✡ Lc 2.11. 44 Y can xe xinc'axaj re ach'abal tak xaya' ruxnokil-noch, re ac'ual nyaben chin nalax viq'uin, can xsilon xina', roma xqui'cot-ka. 45 Otz-abanoj✡ Jn 20.29. che xanimaj re xubij re Ajaf chava, roma re ac'ual re xubij chava che xtalax aviq'uin, can xtalax-va aviq'uin.\n46 Y jare' tak re María xubij:\nYen can riq'uin ronojel vánma ninya' ruk'ij re Ajaf.✡ Is 2.1.\n47 Re vánma niqui'cot roma re Dios re nicola vichin.✡ 1 Ti 1.1; Tit 3.4.\n48 Roma re Dios xinrucha' yen chin ninc'ul re utzil c'o riq'uin, astapa' yen xa camanak nuk'ij. Roma yen xa yin relic-oc jun samajel✡ 1 S 1.11; Sal 138.6. chin re Dios.\nY re tiempo re xtiba-apo, re vinak xtiquibij che camas otz nbanon.✡ Mal 3.12; Lc 11.27.\n49 Roma re Dios q'uiy namalaj tak utzil rubanom-pa chua, roma can nitiquir-va nuban ronojel✡ Sal 71.19; 126.2, 3. cosas.\nY reja' can Lok'olaj.✡ Sal 111.9.\n50 Can nujoyovaj c'a quivach conojel re vinak✡ Ex 20.6. re ya'lax chach re ruch'ulef✡ Gn 17.7. re niquinimaj rutzij y can niquiya' ruk'ij.✡ Sal 85.9; 118.4; 145.19; 147.11; Mal 3.16-18; Ap 19.5.\n51 Y riq'uin re ru-poder, can q'uiy c'a cosas rubanalon.✡ Sal 98.1; 118.15.\nReja' rukasan quik'ij re niquinojij pa tak cánma che camas quik'ij.✡ Sal 33.10; 1 P 5.5.\n52 Rukasan quik'ij re ye'bano gobernar chach re ruch'ulef y ruyi'on más quik'ij re manak quik'ij.✡ 1 S 2.6; Sal 113.6.\n53 Jac'a re biyoma' re niquina' che can c'o ronojel quiq'uin, man jun cosa xuya-a chique,✡ Sal 34.10. xaxe tal choj quire' xe'tak-a.\nJac'a re nich'umun quipan, re Dios can ruyi'on c'a ronojel re nic'atzin chique.\n54 Reja' yojruta'on yoj re yoj israelitas re yojrucha'on chin nakaban re rusamaj.\nMan jun bey yojrumistan-ta can y can rujoyovan-va kavach,✡ Sal 98.3; Jer 31.3, 20.\n55 roma can quire' re rusujun can chique re kavinak xe'c'ue' ajuer can,\nre rusujun can cha re Abraham y chaka yoj re yoj rey-rumam re Abraham.\nRe Dios can man jun bey xtumistaj-ta re rusujun can.✡ Gn 17.19; Ga 3.16.\nQuire' xubij re María.\n56 Y re María xc'ue' can riq'uin re Elisabet como oxe' ic', y c'are' xtzolaj charachoch.\nTak xalax re Juan Bautista\n57 Tak xapon re k'ij chin xalax re ac'ual riq'uin re Elisabet, jun ch'et ala' re xc'ue' riq'uin. 58 Y re ru-vecinos re Elisabet y re ruch'alal xquic'axaj che re Ajaf can xujoyovaj rach re Elisabet, mare' xc'ue' jun ral.✡ Lc 1.36. Y re vinak xe'bapon riq'uin, camas ye'qui'cot chij re Elisabet,✡ Lc 1.14. roma quire' xuban. 59 Y tak xtz'akater vakxaki' k'ij talax-va re ac'ual, re ru-vecinos y re ruch'alal xe'bapon chic jun bey chin ne'quibana' re circuncisión cha,✡ Gn 17.12; 21.4; Lv 12.3; Lc 2.21; Hch 7.8; Fil 3.5. ancha'l nubij chupan re ru-ley re Moisés. Y ja mismo k'ij re' niquijo' niquiya' rube' re ac'ual, y re rube' niquijo' niquiya' ja ancha'l rube' re rutota'. 60 Pero re te'ej xubij: Re ac'ual man xtubini'aj-ta ancha'l rube' re rutota', re ac'ual re' xtubini'aj Juan.✡ Lc 1.13.\n61 Y re vinak re jec'o quiq'uin re Elisabet xquibij cha: ¿Anchique roma najo' che re ac'ual nubini'aj Juan? Roma man jun chique re avch'alal rubini'an quire'.\n62 Entonces re vinak re jec'o chire' xquiban señas chach re tata'aj, chin niquic'utuj-apo cha, che andex rube' nuya' re ac'ual. 63 Xpa re tata'aj xuc'utuj jun tz'alam re ye'quicusaj chin ye'tz'iban chach. Chach re tz'alam re' xutz'ibaj: Re ac'ual xtubini'aj Juan. Y conojel re vinak re quimalon-apo-qui' chire', xsatz quic'o'x, roma re be'aj xubij re te'ej, jare' chuka' xutz'ibaj re tata'aj chach re tz'alam. 64 Can jare' tak re Zacarías xtiquir xch'o chic jun bey.✡ Lc 1.20. Y reja' can xe xch'o, can jare' xutz'am ruyi'ic ruk'ij re Dios. 65 Y re qui-vecinos re jec'o chire' xquixibij-qui',✡ Lc 7.16. roma re xbanataj chire'. Y re xbanataj, xba rutzijol chupan ronojel re tenemit re jec'o chunakaj re tenemit anche' c'o-va re Zacarías chupan re departamento chin re Judea.✡ Lc 1.39. 66 Y conojel re vinak re ye'c'axan re xbanataj quiq'uin re Zacarías y re Elisabet, can xc'ue-ka riq'uin cánma,✡ Gn 37.11; Dn 7.28; Lc 2.19. y niquibij: ¿Andex che samaj xto'rbana' re ac'ual re'? ye'cha'. Roma can k'alaj che c'o re Ajaf Dios riq'uin.✡ Gn 39.2; Jue 13.24; 1 S 2.18; 16.18; 1 R 18.46; Sal 80.17; 89.21; Hch 11.21.\nRe Zacarías xuya' ruk'ij re Dios\n67 Y jare' tak re Zacarías re rutota' re ac'ual, can nojnak ránma riq'uin re Espíritu Santo,✡ Nm 11.25; 2 S 23.2; 2 Cr 20.14; Jl 2.28; 2 P 1.21. xusekresaj chiquivach:\n68 Camas-ta xtiya' ruk'ij re Ajaf Dios, re ka-Dios yoj re yoj israelitas,✡ 1 R 1.48; Sal 41.13; 72.18; 106.48.\nroma yojrunataj-pa yoj re yoj rutenemit, y yojrucol.✡ Ex 3.16; Sal 111.9; Lc 2.38.\n69 Re Dios ruyi'on c'a Jun re camas ru-poder y yojrucol.\nY re nicola kachin re', jun rey-rumam can re David re rusamajel re Dios xc'ue' ajuer can.✡ Sal 132.17.\n70 Re Dios xbin chique re lok'olaj tak rusamajela' re xe'c'ue' ajuer can, re xbex profetas chique, chin che xtiquibij re xubij reja' chique y re profetas ja quire' xquibij che re Dios xtuya' Jun re nicola kachin.✡ Jer 23.5; 30.10; Dn 9.24; Hch 3.21; Ro 1.2. Y re' can ajuer tusuj-pa chaka.\n71 Can rubin-va-pa che xkojrucol chiquivach re itzel yojquitz'at, y xkojrucol pa quik'a' re je ka-enemigos,\n72 y chuka' xtujoyovaj quivach re kavinak xe'c'ue' ajuer can,\ny can xtuban-va cumplir✡ Gn 12.3; Lv 26.42; Sal 98.3; Hch 3.25. re namalaj trato re'.\n73 Y re xsuj cha re Abraham✡ Gn 12.3; He 6.13. can xban-va jurar cha roma re Dios,\n74 che can xkojrucol-va pa quik'a' re ya'tzalan kachin,✡ Ro 6.18.\nchin quire' man nakaxibij-ta-ki' chin nakaban re rusamaj re Dios,✡ He 9.14.\n75 y nakaban riq'uin jun kac'aslen ch'ajch'oj y choj chach reja'✡ Jer 32.39; Ef 4.24; 2 Ts 2.13; 2 Ti 1.9; Tit 2.12; 1 P 1.15; 2 P 1.4. re jenipa' tiempo yojc'ase-a chach re ruch'ulef.\n76 Y rat ch'et nuc'ajol, xtibex profeta chava roma xtatzijoj re xtibex chava roma re namalaj Dios,\nroma ja rat re xcabin chique re vinak che tiquichojmersaj rubey re quic'aslen,✡ Is 40.3; Mal 3.1; Mt 11.10. roma xa ba' chic che man tipa re Ajaf,\n77 y ja rat xcabin che re Dios nucuy quimac re can je rutenemit,✡ Lc 11.52. chin che ye'colotaj.\n78 Y re', xaxe roma re ka-Dios yojrajo' y camas nujoyovaj kavach.\nMare' nutak-pa re Jun re ne'sekresan-ka chakavach✡ Mal 4.2; Ef 5.14; 2 P 1.19. re can ancha'l nuban re k'ij tak nitzu'un chach re ruch'ulef, quire' xtuban tak xtika-pa chila' chicaj.\n79 Re Jun re ne'sekresan-ka, xque'ruya' pa sakil re vinak re jec'o pa k'oko'm, re c'o chic re rumuch'uch'il re camic✡ Is 9.2. pa quive', roma manak qui-esperanza chin ye'colotaj-ta,\ny xkojruc'uaj chupan re bey re anche' otz nuna' re avánma.\nQuire' xubij re Zacarías.\n80 Y re ac'ual re xalax quiq'uin re Zacarías y re Elisabet, niq'uiy y quire' chuka' niq'uiy re ruc'aslen✡ Lc 2.40. espiritual. Y tak nem chic, xba chupan re lugar re anche' manak vinak re nibex desierto cha. Y chire' xc'ue-va, c'aja tak xapon re k'ij chin xutz'am rutzijosic re ruch'abal re Dios chiquivach re israelitas re ruvinak reja'.\n✡1:1 Jn 20.31; Hch 1.1-3; 1 Ti 3.16.\n✡1:2 Jn 15.27; 2 P 1.16; 1 Jn 1.1.\n✡1:3 Hch 1.1.\n✡1:4 Jn 20.31; Hch 1.1; 11.4.\n✡1:5 Neh 12.4.\n✡1:5 Mt 2.1.\n✡1:6 1 R 9.4; 2 R 20.3; Sal 119.6; 2 Co 1.12.\n✡1:8 2 Cr 8.14.\n✡1:9 Ex 30.7, 8.\n✡1:10 Lv 16.17.\n✡1:11 Ex 30.1.\n✡1:12 Lc 1.29; 2.9; 5.8; Hch 10.4.\n✡1:13 Ap 1.17.\n✡1:13 Gn 25.21; 1 S 1.19; Hch 10.4.\n✡1:14 Lc 1.58.\n✡1:15 Mt 11.11; Jn 5.35.\n✡1:15 Nm 6.3; Jue 13.4; Lc 7.33.\n✡1:16 Mal 4.5, 6.\n✡1:17 Mt 11.14.\n✡1:17 Is 40.3.\n✡1:18 Gn 15.8; Jue 6.36; Is 38.22.\n✡1:18 Gn 17.17; 18.12.\n✡1:19 Dn 8.16; 9.21; Mt 18.10; He 1.14.\n✡1:20 Ex 4.11; Ez 3.26; 24.27; Lc 1.62.\n✡1:22 Lc 1.62.\n✡1:23 1 Cr 9.25.\n✡1:25 Gn 30.23; Is 4.1.\n✡1:25 1 S 1.6.\n✡1:25 Is 54.1.\n✡1:26 Lc 1.19.\n✡1:27 Is 7.14; Mt 1.18.\n✡1:28 Jue 6.12.\n✡1:28 Lc 1.42.\n✡1:29 Lc 1.12.\n✡1:31 Ga 4.4.\n✡1:32 Fil 2.10; 1 Ti 6.15.\n✡1:32 2 S 7.11; Sal 132.11; Is 9.6, 7; 16.5; Jer 23.5.\n✡1:33 Dn 2.44; 7.14; Abd 21; Mi 4.7; Jn 12.34.\n✡1:35 Mt 1.18, 20.\n✡1:35 Lc 1.32.\n✡1:36 Mt 14.33; 26.63; Jn 1.34; 20.31; Hch 8.37; Ro 1.4.\n✡1:37 Gn 18.14; Jer 32.17; Zac 8.6; Ro 4.21.\n✡1:39 Jos 21.9.\n✡1:41 Hch 6.3; Ef 5.18; Ap 1.10.\n✡1:42 Jue 5.24.\n✡1:43 Lc 2.11.\n✡1:45 Jn 20.29.\n✡1:46 Is 2.1.\n✡1:47 1 Ti 1.1; Tit 3.4.\n✡1:48 1 S 1.11; Sal 138.6.\n✡1:48 Mal 3.12; Lc 11.27.\n✡1:49 Sal 71.19; 126.2, 3.\n✡1:49 Sal 111.9.\n✡1:50 Ex 20.6.\n✡1:50 Gn 17.7.\n✡1:50 Sal 85.9; 118.4; 145.19; 147.11; Mal 3.16-18; Ap 19.5.\n✡1:51 Sal 98.1; 118.15.\n✡1:51 Sal 33.10; 1 P 5.5.\n✡1:52 1 S 2.6; Sal 113.6.\n✡1:53 Sal 34.10.\n✡1:54 Sal 98.3; Jer 31.3, 20.\n✡1:55 Gn 17.19; Ga 3.16.\n✡1:58 Lc 1.36.\n✡1:58 Lc 1.14.\n✡1:59 Gn 17.12; 21.4; Lv 12.3; Lc 2.21; Hch 7.8; Fil 3.5.\n✡1:60 Lc 1.13.\n✡1:64 Lc 1.20.\n✡1:65 Lc 7.16.\n✡1:65 Lc 1.39.\n✡1:66 Gn 37.11; Dn 7.28; Lc 2.19.\n✡1:66 Gn 39.2; Jue 13.24; 1 S 2.18; 16.18; 1 R 18.46; Sal 80.17; 89.21; Hch 11.21.\n✡1:67 Nm 11.25; 2 S 23.2; 2 Cr 20.14; Jl 2.28; 2 P 1.21.\n✡1:68 1 R 1.48; Sal 41.13; 72.18; 106.48.\n✡1:68 Ex 3.16; Sal 111.9; Lc 2.38.\n✡1:69 Sal 132.17.\n✡1:70 Jer 23.5; 30.10; Dn 9.24; Hch 3.21; Ro 1.2.\n✡1:72 Gn 12.3; Lv 26.42; Sal 98.3; Hch 3.25.\n✡1:73 Gn 12.3; He 6.13.\n✡1:74 Ro 6.18.\n✡1:74 He 9.14.\n✡1:75 Jer 32.39; Ef 4.24; 2 Ts 2.13; 2 Ti 1.9; Tit 2.12; 1 P 1.15; 2 P 1.4.\n✡1:76 Is 40.3; Mal 3.1; Mt 11.10.\n✡1:77 Lc 11.52.\n✡1:78 Mal 4.2; Ef 5.14; 2 P 1.19.\n✡1:79 Is 9.2.\n✡1:80 Lc 2.40.


Re C'ac'a Testamento pa Kach'abal HEBREOS 1\nRe carta re tz'iban can chique re hermanos re nibex Hebreos chique\nRe Dios xucusaj re Ruc'ajol Jesucristo chin xusekresaj re ruch'abal\n1 Ajuer can tiempo, q'uiy bey xch'o re Dios quiq'uin re kavinak xe'c'ue' ajuer can. Y tak xch'o quiq'uin, xe'rucusaj re rusamajela' re xbex profetas chique. Y chin xusekresaj re ruch'abal chique re rusamajela' re', q'uiy formas xucusaj.✡ Nm 12.6. 2 Jac'a chupan re ka-tiempo✡ Ga 4.4. yoj, re Dios can ja re Ruc'ajol Jesucristo xucusaj chin xusekresaj re ruch'abal chakavach. Re Dios pa ruk'a' re Ruc'ajol xujach-va ronojel chin che ja reja' re xoc Rajaf.✡ Sal 2.8. Y chuka' pa ruk'a' reja' xuya-va chin xuban ronojel cosas. 3 Riq'uin re Jesucristo nik'alajin re ruk'ij y ru-poder re Dios. Roma re Jesucristo je junan riq'uin re Dios. Y ja re Jesucristo re ac'ayon chin ronojel, y ja riq'uin ru-poder re ruch'abal re tz'amayon ronojel re c'o. Reja' xcom chin che xuch'aj re kamac, y xc'astaj, c'are' xbetz'uye'✡ Sal 110.1. chila' chicaj pa rajquik'a' re namalaj Dios.\nRe Ruc'ajol re Dios c'o más ruk'ij que chiquivach re ángeles\n4 Ja re Jesucristo re c'o más ruk'ij que chiquivach re ángeles. Y roma re samaj xuban, re Dios xuya' más ruk'ij. Y chuka' re rube'✡ Fil 2.9. camas-va rajkalen que chach re be'aj ángel, 5 roma re Dios man jun bey rubin cha jun ángel:\nJa rat re yat Nuc'ajol,✡ Sal 2.7. y mare'\nY chuka' man jun bey rubin chij jun ángel:\nJa reja' re Nuc'ajol\ny ja yen re Rutota'.✡ 2 S 7.14.\n6 Y tak re Dios xutak-pa re Ruc'ajol chach re ruch'ulef, can xk'alajin-va che c'o ruk'ij, roma xubij chique conojel re ru-ángeles:\nTiya' ruk'ij✡ Sal 97.7. re Nuc'ajol.\n7 Y chiquij re ángeles xaxe nubij:\nRe nu-ángeles camas ye'biyin chubanic re nusamaj,✡ Sal 104.4.\nroma nimban chique che je ancha'l cak'ik' y je ancha'l relámpago.\n8 Jac'a cha re Ruc'ajol nubij:\nRat yat Dios, can xtaban gobernar chin nojel tiempo,\ny choj naban gobernar.✡ Sal 45.6, 7.\n9 Can ajovan re choj y can atzelan re etzelal.\nY mare' yen re a-Dios nbanon chava che yaqui'cot✡ Is 61.1, 3. pan avánma.\nYen nbanon chava che más yaqui'cot que chiquivach re nic'aj chic, re nbanon chuka' chique che ye'qui'cot.\n10 Y chuka' re Dios xubij cha re Ruc'ajol:\nAjaf, rat xabano re ruch'ulef,\ny chuka' re rocaj riq'uin re ak'a' xaban-va.✡ Sal 102.25.\n11 Re ruch'ulef y re rocaj xque'q'uis.\nPero rat man jun bey xcaq'uis.\nRe ruch'ulef y re rocaj xa can xque'tziakor,\nancha'l nitziakor jun tziak,\n12 can xtabotz c'a-a ruchi' y xca'jal-a,\nancha'l tijal jun tziak re man otz-ta chic.\nJac'a rat man jun bey xcajalataj.\nMan jun bey xtiq'uis re ac'aslen.\n13 Y chuka' re Dios man jun bey xubij cha jun ángel:\nCatz'uye' pa vajquik'a',✡ Lc 20.42.\ny xque'nya' pan ak'a' re ye'tzelan avichin.✡ Sal 110.1; Mt 22.44; Mr 12.36; Hch 2.34, 35.\n14 Re ángeles✡ Gn 28.12; 32.1, 2, 24; Sal 103.20, 21; Lc 1.19, 26; 2.9, 13; Hch 12.7. xa je espíritu y je rusamajela' re Dios. Y ja reje' re ye'tak roma re Dios chin ye'quito' re xque'colotaj chach re quimac.\n✡1:1 Nm 12.6.\n✡1:2 Ga 4.4.\n✡1:2 Sal 2.8.\n✡1:3 Sal 110.1.\n✡1:4 Fil 2.9.\n✡1:5 Sal 2.7.\n✡1:5 2 S 7.14.\n✡1:6 Sal 97.7.\n✡1:7 Sal 104.4.\n✡1:8 Sal 45.6, 7.\n✡1:9 Is 61.1, 3.\n✡1:10 Sal 102.25.\n✡1:13 Lc 20.42.\n✡1:13 Sal 110.1; Mt 22.44; Mr 12.36; Hch 2.34, 35.\n✡1:14 Gn 28.12; 32.1, 2, 24; Sal 103.20, 21; Lc 1.19, 26; 2.9, 13; Hch 12.7.